Fifa podržala reformu ženskog fudbala - Izazov\nRadio-televizija Srbije\t 20. novembra 2020. 12:24\nMeđu reformama u ženskom fudbalu neke su ključne mere, poput obaveznog porodiljskog odsustva od 14 nedelja, tokom kog će fudbalerke primiti finansijsku naknadu u iznosu od dve trećine svoje plate prema trenutnom ugovoru.\n"Nakon nedavnog fenomenalnog rasta i neviđenog uspeha Svetskog prvenstva u Francuskoj, ženski fudbal ulazi u sledeću fazu razvoja. Moramo usvojiti regulatorni okvir koji je primeren i prilagođen potrebama ženskog fudbala", rekao je Đani Infantino, predsednik Fifa.\nIzmeđu ostalog, nakon povratka na posao, klubovi moraju da ponovo angažuju igračice i da im pruže odgovarajuću medicinsku i fizičku podršku.\n"Nijedna igračica ne sme biti u nepovoljnom položaju zbog trudnoće, a reforme će takođe pružiti vežu zaštitu pri zapošljavanju žena u fudbalu", navodi Fifa i dodaje da su odobrena nova pravila za bolju zaštitu položaja fudbalskih trenera.\n"Treneri imaju jednu od vitalnih ulogu u fudbal, ali u istoriji su ostali izvan fudbalskog regulatornog okvira. Morali smo da uklonimo tu prazninu i da prepoznamo ključnu ulogu koju imaju ", rekao je Infantino.\nStadion u Napulju poneo ime „Dijego Armando Maradona“\nKolarov pobedio koronavirus, na teren se vraća za Ligu šampiona


Izvor: NovaEnergija.net, 01.Jun.2020, 17:13\nNa ovogodišnjoj konferenciji >> Pročitaj celu vest na sajtu NovaEnergija.net << govorilo se o budućnosti CSR-a, najnovijim trendovima i izazovima. Saznali smo kakvo je bilo društveno odgovorno poslovanje kompanija za vreme pandemije. U novonastaloj situaciji uvideli smo neophodnost brze reakcije celog sistema i solidarnosti u svakom smislu, kao i značaj volonterizma kao jednog od načina za pomoć zajednici. Pričali smo i o tome kako su kompanije obezbedile svojim zaposlenima mogućnost rada od kuće i pojačale svoje društveno odgovorne aktivnosti kada je građanima bilo najpotrebnije. U poslednjem panelu osvrnuli smo se na značaj odgovorne proizvodnje i potrošnje, edukaciju potrošača i smanjivanje otpada.\nIzvor: NovaEnergija.net, 01.Jun.2020\nPredsednik Srbije, Aleksandar Vučić, otvoriće online konferenciju “Zdravstvo u Republici Srbiji posle pandemije”, koju organizuju kompanija Color Media Communications i Flagship, a gledaocima će se obratiti i ministar zdravlja Zlatibor Lončar.. Konferencija će se održati u četvrtak, 4. juna,...


Galić najavio restriktivnije mere za praznike u Crnoj Gori\nTanjug 15. decembra 2020. 13:54\nPODGORICA – Direktor Instituta za javno zdravlje Crne Gore Igor Galić, najavio je danas restriktivnije mere tokom predstojećih božićnih i novogodišnjih praznika, kako bi se sprečcilo okupljanje većeg broja ljudi i sprečilo širenje kokrona virusa.\nGalić je gostujući na TVCG rekao da se u Crnoj Gori beleži široka rasprostranjenost epidemije, s visokim stopama obolevanja u svim gradovima, ali je trend, ipak, stabilan.\nPodseća da je od donošenja novih epidemioloških mera prošlo neđelju dana, a da je nivo zaražavanja korona virusom i dalje visok.\n„Ali taj nivo nije porastao, čak se zadržava ili malo pada. Rekao bih da se u ovom trenutku epidemija nalazi na visokom nivou, i na izvesnoj klackalici, pa će od sledećih mera i onoga kako ćemo se mi pridržavati zavisiti kako će epidemija dalje napredovati“, rekao je Galić.\nDobrim je ocenio to što, kako je rekao, nije zabeležen tzv. eksponencijalni rast, odnosno da u kratkom vremenskom periodu nema većeg broja novoobolelih, preneo je portal RTCG.


Beta 3. novembra 2015. 17:20\nHaški tribunal izreći će 15. decembra pravosnažnu presudu bivšem šefu Službe državne bezbednosti Srbije Jovici Stanišiću i njegovom pomoćniku Franku Simatoviću zvanom Frenki, optuženim za zločine nad nesrbima u Hrvatskoj i BiH, 1991-95.\nPrvostepenom presudom izrečenom 29. maja 2013. Tribunal je Stanišića i Simatovića oslobodio krivice po svim tačkama optužnice.\nTribunal je danas Stanišiću i Simatoviću, koji su na privremenoj slobodi u Srbiji, naložio da se u pritvor suda vrate do 13. novembra, kako bi mesec dana kasnije prisustvovali izricanju konačne presude.\nNa prvostepenu oslobađajuću presudu, tužilaštvo Haškog tribunala uložilo je žalbu 28. juna 2013, zahtevajući da je apelaciono veće u potpunosti preinači i da Stanišića i Simatovića proglasi krivim po svim tačkama optužnice.\nTaj zahtev tužioci su ponovili i tokom rasprave o njihovoj žalbi u julu ove godine. Branioci Stanišića i Simatovića tada su od apelacionog veća zatražili da odbaci žalbu i potvrdi oslobađajuću presudu.\nPrvostepenom presudom, donetom preglasavanjem sudija, Tribunal je utvrdio da Stanišić i Simatović nisu krivi za progon na rasnoj, verskoj i političkoj osnovi, ubistva, deportacije i prisilno premeštanje hrvatskih i muslimanskih civila.\nKao nedokazan, većina sudija odbacila je i navod optužnice da su Simatović i Stanišić bili učesnici u udruženom zločinačkom poduhvatu, čiji je cilj bilo trajno i nasilno uklanjanje nesrba sa velikih delova teritorija Hrvatske i BiH, koji bi zatim bili uključeni u ujedinjenu srpsku državu.\nU žalbi na tu presudu, koju je potpisao glavni tužilac Serž Bramerc (Serge Brammertz), tužilaštvo ocenjuje da je prvostepeno veće pogrešilo u primeni zakona i tumačenju činjenica kada je utvrdilo da Stanišić i Simatović nisu bili učesnici u udruženom zločinačkom poduhvatu.\nPo žalbi, sudije nisu dale „razumno obrazloženje“ te odluke, niti su u obzir uzele „relevantne dokaze“ o tome da su Stanišić i Simatović delili zločinačku nameru drugih učesnika u tom poduhvatu.\nTužilac Serž Bramerc žalio se i na nalaz prvostepene presude da Stanišić i Simatović nisu pomagali i podržavali zločine počinjene nad nesrbima u Hrvatskoj i BiH zato što njihova pomoć, uključujući i slanje „crvenih beretki“ na ratišta, nije bila „direktno usmerena“ na počinjenje zločina.\nU žalbi se ocenjuje da je standard „direktne usmerenosti“ pogrešno primenjen – kao i u pravosnažnoj oslobadjajućoj presudi generalu Momčilu Perišiću – i da odstupa od dugogodišnje sudske prakse Tribunala.\nU trećoj osnovi žalbe, tužioci su ocenili da je pogrešan i nalaz iz prvostepene presude da Stanišić i Simatović nisu odgovorni za zločine u istočnoj Slavoniji, Zvorniku, Bijeljini i Sanskom Mostu.


BetaJun 20, 2019\n“Kao načelnik UKP-a suprotstavio sam se sadašnjoj vlasti, političkim postavljenjima nekih ljudi u kriminalističku policiju. Rekao sam im da te ljude ne samo da ne mogu da postavljaju na funkcije, nego da oni ne smeju ni da nose legitimacije”, kazao je.\nMilović je, na pitanje o doskorašnjem državnom sekretaru Ministarstva unutrašnjih poslova Dijani Hrkalović, rekao da “nema ništa protiv nje, ali ima protiv politizacije i kriminalizacije policije”.\n“Politizacija sa sobom uvek nosi kriminalizaciju, jer neko ko je opterećen politiškim angažmanom može da ne preduzima rednje koje su previdjene zakonom i tada čini krivično delo prikrivanje. Imali smo to u Savamali, sa objektom na Kalemegdanu… Zato je politizacija pogubna”, rekao je Milović.\nPrema njegovim rečima, Hrkalović je “odjednom postala sekretar UKP-a, a neko joj je dao nadležnosti načelnika UKP”, a to “država Srbija nije smela da dozvoli”.\n“Smenili su sve koji su bili aktivni, ne samo one koji su vodili istragu protiv Šarićeve kriminalne grupe, već i protiv zemunskog klana”, kazao je Milović.\nOn je rekao da je “pogubno urušavanje sistema bezbednosti važnije od priča koje je čuo o njenim vezama sa navijačkim grupama”, ali da “nije problem u Hrkalovićevoj, problem je u onome ko je doveo”.\n“Nemoj da ignorišeš, nemoj da negiraš da organizovani kriminal postoji u našim redovima. Toga moraju da budu svesni, a nisu. Bruka se onaj ko ih je doveo na položaj”, rekao je Milović.\nOn je rekao da se aktuelni ministar zdravlja Zlatibor Lončar “pojavljuje u predmetu ‘zemunci’ i u slučaju Šarić”.\nPrema Milovićevim rečima, u izjavama svedoka saradnika, na sudjenju za ubistvo premijera Zorana Djindjića, “čuveni doktor Lončar dovodi se u vezu sa stradanjem nekih ljudi koji su bili deo protivničkog tabora zemunskog klana”.\n“Kupio je stan, a postoji i kupoprodajni ugovor, od supruge Sretka Kalinića (izuzetno uticajan u redovima ‘zemunaca’), a Miladih Suvadjić Djura Mutavi (‘zemunac’ i svedok saradnik) po nalogu Dušana Spasojevića mu je obezbedio nameštaj za taj stan”, rekao je Milović.\nOn je naveo i da su “upravo Lončareva supruga Vesna Lončar i kum Miodrag Stojanović, pripadnik BIA, povezani sa slučajem Šarić”.\n“Nemoguće da je slučajnost da Lončareva žena ugovara sastanak sa jednim od visoko kotiranih ljudi iz narko-klana, a da ga dovozi njegov kum, bez obzira na to što je službenik BIA”, rekao je Milović.\nKako je naveo, Vesna Lončar je u ime Dragana Dudića Frica, “jednog od šefova Šarićevog narko-kartela”, kontaktirala policiju i ugovorila sastanak.\nMilović je rekao i da “uporno govori da ga nije smenio Šarić već zemunski klan, koji je sada miks prošlog i sadašnjeg vremena”.\nOn je rekao da je “uveren da je Šešelj bio jedan od onih ljudi koji su insistirali na ubistvu premijera Djidjića”.\n“Napada me zbog mog profesionalnog rada tokom kojeg sam utvrdio njegovu umešanost u dešavanja oko ubistva premijera Djindjića. Osnovano tvrdim da je Šešelj veoma aktivan član ‘zemunskog klana'”, rekao je Milović.


Rektorka Vojvodić na konferenciji nauke Berlinskog procesa\n/ Rektorat /Vijesti /Rektorka Vojvodić na konferenciji nauke Berlinskog procesa\nRektorka Univerziteta Crne Gore prof. Radmila Vojvodić učestvuje u radu Treće zajedničke konferencije nauke Procesa za Zapadni Balkan / Berlinski proces, koja se od 14. do 16. juna održava u Parizu, u Francuskoj.\nDomaćin konferencije je Francuska akademija nauka, a skup zajedno organizuje sa Njemačkom nacionalnom akademijom nauka Leopoldina. Učesnici konferencije su predstavnici 13 nacionalnih akademija nauka, 16 univerziteta ili rektorskih konferencija iz regiona Zapadnog Balkana i Zapadne Evrope, kao i istaknuti istraživači, profesori i predstavnici univerziteta, vlada i tijela Evropske unije.\nMoto ovogodišnje konferencije je „Pretvori ideje u akciju: Investiranje u mlade naučnike i poslove za rast“ i fokusirana je na dvije ključne teme: Investiranje u mlade naučnike i Obrazovanje i inovacije za poslove i rast.\nPrva tema odnosi se na formalni prijedlog za upostavljanje mehanizma finansiranja mladih istraživača radi formiranja laboratorija izvrsnosti na Balkanu - „Fondacija za istraživanja Nikola Tesla“.\nDruga tema „Obrazovanje i inovacije za poslove i rast“ odnosi se na preporuke da se optimizuju veze između obrazovanja, vještina, inovacija i poslova radi pametnog rasta na Balkanu – iniciranje „Akcionog plana za pametni rast Zapadnog Balkana“.\nCilj konferencije je da obezbijedi formalne preporuke za šefove država i vlada na Samitu zemalja Zapadnog Balkana, koji će biti organizovan 12. jula 2017. godine u Trstu, u Italiji.


Stranci neodlučni da od nule ulažu u BiH - BIGportal.ba\nStranci neodlučni da od nule ulažu u BiH\nJuli 20, 2019 Juli 20, 2019 092\nIako zvanična statistika pokazuje da su u BiH u porastu grinfild ulaganja, koja podrazumijevaju pokretanje biznisa od početka, u poređenju sa zemljama okruženja značajno zaostajemo u pogledu priliva ovih investicija.\nNaime, portal „fDi intelidžens”, koji je specijalizovani servis „Fajnenšl Tajmsa“, objavio je nedavno da je zapadni Balkan lane zabilježio najveći priliv grinfild stranih direktih investicija u protekloj deceniji, od čak 9,36 milijadi dolara.\nMeđutim, dok je u Srbiju otišlo rekordnih 5,98 milijardi dolara u 105 projekata, udio BiH iznosio je tek 11,6 odsto, pri čemu je ova država privukla četiri grinfild projekta manje nego godinu dana ranije, objavio je portal Indikator.ba.\nU Savjetu stranih investitora (SSI) BiH kažu da statistike ukazuju na to da je glavnina stranih ulaganja, do sada, u BiH stigla putem privatizacija i akvizicija, a ne grinfild investicija.\n–Jedan od uzroka nedostatka grinfild ulaganja jeste nepostojanje strategije razvoja, ciljeva i jasno definisane makroekonomske politike koja bi sprovodila ciljeve, kao i nepostojanje odgovarajuće infrastrukture – kaže za Srpskainfo predsjednik ovog savjeta Branimir Muidža.\nPrema njegovim riječima, prednost grinfild investicije jeste u činjenici da investitor mora napraviti novu tvornicu ili postrojenje na tržištu zemlje u koju je ušao, mora zaposliti nove ljude i što je najvažnije, mora na to tržište donijeti novi proizvod.\n–Grinfild investicije su najviše u funkciji unapređenja međunarodne konkurentnosti privrednih subjekta. Braunfild investicije se, takođe, moraju posmatrati kao sredstvo za ostvarivanje nekoliko značajnih ciljeva kao što su spašavanje posrnulih kompanija, povećanje efikasnosti postojećih kompanija, tehnološki razvoj, prenošenje novih znanja i vještina, kao i osvajanje novih tržišta – ističe Muidža.\nKao primjere grinfild investicija u 2017. navodi Tarčin Forest Resort, Grad sunca i akvapark u Trebinju, „Zeochem“ Zvornik i „Pro 9“ Žepče.\nS druge strane, u Agenciji za unapređenje stranih investicija (FIPA) BiH zadovoljni su i prilivom i brojem grinfild stranih investicija.\n–Podaci koje mi pratimo objavljuje Konferencija UN o trgovini i razvoju (UNCTAD), a prema njima, broj i vrijednost najavljenih novih projekata u BiH je u prošloj godini veći u odnosu na 2017. Broj projekata je veći za četiri, u 2018. je navedeno 30 projekata, a vrijednost najavljenih projekata je veća za 23,4 odsto. Lane smo, kao i u prethodnim godinama, po broju najavljenih projekata na drugoj poziciji, iza Srbije – naglašavaju u FIPA.\nPodaci ove agencije pokazuju da su direktne strane investicije u BiH lane iznosile 799,7 miliona KM, a da se najveća ulaganja odnose na finansijsko-uslužne djelatnosti, trgovinu na veliko, poslovanje nekretninama.\nProblem troma birokartija\nU SSI kažu da je činjenica da ozbiljni investitori ulažu značajno vrijeme i resurse istražujući tržište i ispitujući puls određene destinacije, prije nego se odluče za konkretne korake.\n– Konkretno, najveća kočnica zbog koje određeni broj njih odustaje od ulaganja u BiH jeste kompleksnost političkog uređenja i političkih odnosa, a ulagači osim potencijala traže i stabilnost i predvidivost. Ono u čemu BiH u poređenju sa drugim državama iz okruženja zaostaje jesu nepredvidivost poreske politike, birokratija uz sporo dobijanje potrebnih dozvola, relativno visoka opterećenja na rad – kaže predsjednik ovog vijeća Branimir Muidža.


Uručeno ordenje povodom Dana Republike Srpske\nMeđu nagrađenim su predsednik Skupštine Srbije Ivica Dačić, koji je dobio orden RS na lenti za izuzetan doprinos jačanju saradnje Srbije i RS.\nIz isto razloga odlikovani su i direktor Bezbednosno-informativne agencije Srbije Bratislav Gašić i v.d. direktora Pošta Srbije Zoran Đorđević koji su dobili Orden NJegoša 1. reda.\nAmbasador Srbije u SAD Marko Đurić odlikovan je ordenom NJegoša III reda.\nPredsednik Skupštine Srbije Ivica Dačić izjavio je da je orden najveća čast koju je ikada doživeo.\n- Stvaranje RS je istorijsko dostignuće srpskog naroda i još nismo svesni istorijskog značaja koji taj događaj ima za srpski narod u celini. RS je nastala kao izraz volje srpskog naroda da opstane i zato niko nema pravo da ugrožava ono zašta su mnogi dali najvrednije što imaju - svoje živote - rekao je Dačić u obraćanju.\nOn je istakao da se od prvog dana postojanja RS suočavala sa brojnim iskušenjima.\n- Dejtonski sporazum nije pisala ni RS ni Srbija, već velike sile, i mi samo tražimo da se ono što je potpisano poštuje - poručio je Dačić.\nSrbija je garant Dejtonskog sporazuma i očuvanja RS, istajao je Dačić.\nPredsednica RS Željka Cvijanović odlikovala je i brojne organizacije i pojedince iz RS.\nBONUS VIDEO: Vatromet u Beogradu povodom Dana zastave\nODLIKOVANJA Ko su zaslužni građani i institucije Srpske\nRepublika Srpska dan republike srpske Željka Cvijanović ordenje Ivica Dačić Marko Đurić Bratislav gašić Zoran Đorđević\nNOVAK Đoković se nalazi u Crnoj Gori, gde uživa u gostoprimstvu predsednika opštine Budva Marka Bate Carevića.


'Ja sam predsednik SAD, nemoj da mi se obraćaš tako' VIDEO\nIzvor: B92, 27.Nov.2020, 22:41\nPredsednik SAD Donald Tramp sukobio se sa novinarom Rojtersa na današnjoj konferenciji za novinare u Beloj kući.\nNovinar Džef Mejson upitao je Trampa da li će priznati izbornu pobedu demokratskog kandidata Džoa Bajdena.\n"Biće teško priznati njegovu pobedu, jer je bilo ogromne prevare. Koliko će brzo ići promena administracije videćemo, jer vreme nije na našoj strani. Sve drugo jeste. Činjenice, ogromna prevara koja se dogodila. To ne sme da se događa >> Pročitaj celu vest na sajtu B92 << u ovakvoj zemlji", odgovorio je Tramp.\nNovinar je potom postavio potpitanja, prekidajući tako Trampov odgovor.\n"Ja sam predsednik Amerike. Nemoj nikada više da tako govoriš sa predsednikom", odgovorio je ljutito Tramp.\nOn je potom zatražio da pitanje postavi sledeći novinar.\nPodsetimo, Tramp je ranije danas napisao je da izabrani predsednik Džo Bajden može da uđe u Belu kuću samo ako dokaže da nije osvojio 80 miliona glasova prevarom.\n"Bajden će ući u Belu kuću kao predsednik samo ako dokaže da njegovih komičnih ''80 miliona glasova'' nisu osvojeni prevarom ili na nezakonit način. Kada vidite šta se dešavalo u Detroitu, Atlanti, Filadelfiji i Milvokiju, a to je masovna izborna krađa, mislim da Bajden ima veliki, nerešiv problem", poručio je Tramp.\nNedugo potom stigla je vest da je Savezni apelacioni sud odbacio je pokušaj Trampovog štaba da ponovo pokrene tužbu kojom se osporavaju izborni rezultati u Pensilvaniji.


Ljajić pustio u rad novu proizvodnu liniju fabrike Japan tobako grupe - Ekonomija - Dnevni list Danas\nPočetna » Ekonomija » Ljajić pustio u rad novu proizvodnu liniju fabrike Japan tobako grupe\nLjajić pustio u rad novu proizvodnu liniju fabrike Japan tobako grupe\nMinistar trgovine, turizma i telekomunikacija Rasim Ljajić i predsednik Japan tobako grupe Jasutake Tango pustili su danas u Senti u rad novu proizvodnu liniju, napravljenu u okviru investicionog ciklusa vrednog sedam miliona dolara, saopštila je kompanija Japan tobako internešnal (JTI).\n1Piše: FoNet 30. avgusta 2018. 15.32\nFoto: Ministar trgovine, turizma i telekomunikacija\nLjajić je zahvalio JTI za sve što je uradila za srpsku ekonomiju, jer je do sada investirala oko 180 miliona dolara i među pet je najvećih poreskih obveznika.\n„JTI je doneo i novu tehnologiju, kulturu rada, politiku zaštite radnika, društveno-odgovorno poslovanje, kao i doprinos zajednici. Duvanska industrija značajno utiče na smanjenjenje spoljnotrgovinskog deficita, duvana izvozimo manje od kukuruza, ali više od malina“, rekao je on.\nLjajić je istakao da je JTI i partner Vladi u suzbijanju ilegalne trgovine duvanskih proizvoda i najbolja preporuka za druge japanske investicije u Srbiji.\nOd kupovine Duvanske industrije Senta 2006. godine, JTI je utrostručio broj zaposlenih sa 84 na 290, pokrenuo proizvodnju cigareta i njihov izvoz na tržišta Crne Gore, Bosne i Hercegovine, Makedonije, Hrvatske i Albanije, kao i izvoz duvana i cigareta u Evropsku uniju.\nKompanija je jedan od pet najvećih poreskih obveznika u Srbiji, sa dve milijarde dolara uplaćenih u budžet u periodu 2006 – 2018. godine.\nKao jedina strana kompanija koja otkupljuje domaći duvan, JTI je najveći proizvođač duvana u Srbiji, sa angažovanih oko 1.000 zaposlenih u Beogradu i Senti, uključujući uzgajivače duvana, članove njihovih porodica, kao i sezonske radnike.\nfabrika duvana, rasim ljaljic, sentaSenta\n30. avgusta 2018. u 19.55\n“Neka puši narod naš\nkrišom iza spoljnjeg zida sankcija”\nDa prilagodimo ove stihove Dr Neleta Karajlića današnjem vremenu bez sankcija, pravimo se da nema drugog stiha.


Beogradski Kung Fu Vušu Savez\nŠta je toKung Fu/Vušu?\nNajsvežijevesti, demonstracije, gostovanja\nDuan Wei - nivoi znanja i stepeni u kung fu-vušuu\nKineska vušu asocijacija predstavlja najviše zvanično telo za regulaciju pitanja promocije, popularizacije, standardizacije i edukacije vušua (kung fua) u Kini.\nMože se reći da Vušu (kung fu) predstavljaju dve grane:\nsa nekoliko stotina pa i hiljada različitih stilova.\nPod modernim vušuom spadaju posebno osmišljene forme (Taolu) stilova kao što su Čangćuen, Nanćuen ili Taiđićuen, partnerske forme Duilian, kao i ful kontaktna borba – Sanda.\nPod tradicionalnim vušuom spadaju tradicionalni stilovi vušua (kung fua), partnerske forme Duilian, uz polukontaktnu borbu-Ćinda, Taiđićuen rvanje-Tui Šou, Jongčun Ćuen (Ving Čun) Či Sao i još mnogo toga....\nZbog velike raznolikosti u prenosu znanja, pravaca, stilova i smerova prenosa veština, Kineska vušu asocijacija (CWA) je 1998. godine, u saradnji sa Nacionalnom sportskom komisijom i Institutom za istraživanje kineskog vušua, uspostavila sopstveni sistem gradacije i ocenjivanja znanja majstora, trenera i polaznika vušu kung fu klubova.\nSistem je nazvan „Duan Wei“ i postoji tri nivoa – početnički (orao), srednji (tigar) i napredni (zmaj) nivo trenera/majstora, dok svaki od tri nivoa ima tri različita stepena – bronzani, srebrni i zlatni.\nUkupno devet nivoa – prvi kao početni i deveti koji su, do sad, dobijali samo predstavnici porodičnih linija i stilova vušua koji su svojim delovanjem i radom na promociji vušua zadužili Kinu.\nPostoje i pred-Duan Wei stepeni koji su namenjeni stepenovanju znanja dece i oni se zovu Đi (Ji).\nPo prvi put u Srbiji, Sprki vušu savez će imati prilike da ugosti četri trenera Kineske vušu asocijacije koji će predstaviti Duan Wei sistem za četri stila:\nJang Taiđi Ćuen\nČen Taiđi Ćuen\nJongčunćuen (Ving Čun)\nUvodni seminar predstavlja odličnu priliku da se majstori, treneri, instruktori, učenici i ljubitelji kineskih borilačkih veština upoznaju sa zvaničnim sistemom stepenovanja Kineske vušu asocijacije i Internacionalne vušu federacije.\nSeminar će takođe biti prvi korak ka Duan Wei ispitima za stepenove trenera i instruktora klubova, koji će biti organizovani tokom sledeće godine.\nVREME ODRŽAVANJA SEMINARA:\n19-20. septembar 2015.\nbiće naknadno određeno\nViše informacija o seminaru i mogućnostima učešća možete dobiti putem ovog e-maila.\nNovi članovi Beogradskog kung fu vušu saveza\nNema boljeg načina za početak godine od širenja društva klubova - savez je bogatiji za nove članove:\nklub Miko Kung fu sistema iz Beograda sa sekcijom u Paraćinu i\nKung fu wu šu klub "Kaluđeri" iz Beograda\nKlub Miko Kung fu sistema vodi Srba Cvijetić (glavni instruktor ovog sistema u Srbiji) uz pomoć Dragana Pavlovića koji vodi sekciju u Paraćinu.\nViše o klubu možete videti ukoliko posetite njihov vebsajt ili Facebook stranicu.\nTrener Kung fu wu šu kluba "Kaluđeri" je Miloš Lazarević.\nTrenutno održava treninge u Kaluđerici, i jedini je vušu klub u tom beogradskom naselju, a uskoro će otvoriti sekcije i na novim lokacijama u Beogradu.\nKlub se, pre svega, bavi učenjem samoodbrane i razvojem motoričkih sposobnosti uz poštovanje vušu veštine i principa.\nNovim članovima Saveza želimo puno novih članova i uspeha u predstojećem periodu!\nNovi pridruženi članovi:\nShi Gou Wushi Pai\nPrvo beogradsko kung fu vušu takmičenje\nSve o veštini Taiđi Ćuena(Taičija,Tai Či Čuana), o poreklu, stilovima, gde vežbati veštinu, možete videti ukoliko posetite donji link.\nSve o veštini Ving Čun(Yong Quan, Wing Chun, Wing Tsun...), o poreklu, stilovima, gde vežbati veštinu, možete videti ukoliko posetite donji link.\nSve o veštini Ćigonga(Či gong, Či kung...), o poreklu, stilovima, gde vežbati veštinu, možete videti ukoliko posetite donji link.\nCopyright © 2013 Beogradski Kung Fu Vušu savez - Ukoliko želite da prenesete neki tekst molimo Vas da nas obavestite i da prenesete i link ka našem sajtu.


Vaterpolisti Srbije i Crne Gore igraju u Banjaluci – mojKontakt portal – Radio Televizija Kontakt\nVaterpolisti Srbije i Crne Gore definitivno će gostovati u Banjaluci 10. maja kada će na Gradskom olimpijskom bazenu odigrati utakmicu šestog kola Svjetske lige.\n– Sve je dogovoreno i najbolji vaterpolisti obje selekcije biće naši gosti i odigraće utakmicu na GOB-u. Planirano je da Srbija doputuje 8, a Crna Gora 9. maja, dok bi susret bio igran 10, ali satnicu još nismo odredili. To će biti ili od 18.30 ili od 20.30 časova. Biće to prilika da naši sugrađani ponovo vide na djelu najbolje evropske, a samim tim i svjetske vaterpoliste te im požele srećan put na Olimpijske igre u Rio de Žaneiro – izjavio je predsjednik Vaterpolo saveza Republike Srpske Slobodan Grahovac.\nPokrovitelj utakmice biće predsjednik Republike Srpske Milorad Dodik, a “delfini” su već bili gosti krajiške ljepotice kada su se spremali za Evropsko prvenstvo 2010. godine, dok će “đetićima” ovo biti prvi dolazak u grad na Vrbasu. Ujedno, na pripreme su dolazili vaterpolisti Crvene zvezde i Partizana, koji su odigrali i prijateljsku utakmicu, dok su “crno-bijeli” igrali dva meča prvenstva Srbije protiv Vojvodine. Banjalučani će ponovo imati priliku da na djelu vide dvije najbolje ekipe sa prošlog Evropskog prvenstva i biće to njihov prvi međusobni duel nakon finala u Beogradu krajem januara ove godine. Srbija je na domaćem terenu stigla do treće evropske krune u nizu, a uz to su aktuelni svjetski šampioni, pobjednici Svjetske lige, te trećeplasirani sa Olimpijskih igara u Londonu 2012. godine. Ovog ljeta u Riju će pokušati da kompletiraju nisku trofeja, a protivnici u grupi A biće im domaćin Brazil, Grčka, Australija, Japan i Mađarska. Crna Gora će se takmičiti u grupi B sa SAD, Španijom, Francuskom, Italijom i Hrvatskom.\nMeč u Barseloni\nPrije meča u Banjaluci reprezentacija Srbije gostovaće selekciji Španije u Barseloni 26. aprila kada će odigrati susret petog kola Svjetske lige. Selektor “delfina” Dejan Savić objavio je spisak igrača na koje računa za taj duel. On je odlučio da odmori beka Savu Ranđelovića, dok Miloš Ćuk još nije u punom takmičarskom ritmu. Na spisku se nalaze: Gojko Pijetlović, Dušan Mandić, Živko Gocić, Vuk Rašović, Slobodan Nikić, Duško Pijetlović, Milan Aleksić, Strahinja Rašović, Filip Filipović, Andrija Prlainović, Stefan i Branislav Mitrović te Nikola Jakšić.\nSL grupa A\n1. Srbija 4 4 0 0 52:41 12\n2. Španija 4 2 0 2 46:42 6\n3. Crna Gora 4 2 0 2 41:38 6\n4. Francuska 4 0 0 4 39:57 0


Zaev u Sofiji traži rešenje za deblokadu pregovora Severne Makedonije sa EU | Novine Toronto\nZaev u Sofiji traži rešenje za deblokadu pregovora Severne Makedonije sa EU\nPremijer Severne Makedonije Zoran Zaev u Sofiji razgovara o "intenziviranju napora za pronalaženje rešenja za deblokadu evropske integracije Severne Makedonije", najavila je vlada u Skoplju.\nKako je saopšteno, premijer Zaev se sastaje sa predsednikom Bugarske Rumenom Radovom, tehničkim premijerom Stefanom Janevim i predstavnicima većih bugarskih političkih partija.\nU delegaciji Vlade Severne Makedonije sa Zaevom je ministar spoljnih poslova Bujar Osmani i vicepremijer za evropska pitanja Nikola Dimitrov.\nZaev je rekao da ima osećaj da problem sa Bugarskom neće biti rešen pre Samita EU naredne sedmice, na kojem bi se razgovaralo o mogućnosti za početak pregovora sa Severnom Makedonijom, ali je istakao da će uraditi sve da bi se rešenje ipak našlo.\n"Imam osećaj da se 22. juna neće rešti problem zato što Bugarska ima tehničku vladu i nema parlament, ali nije nemoguće da se reši. Neće biti zijan (šteta) ako napravimo čak i uspeh i zaključimo dogovor koji bi verifikovala sledeća politička vlada i parlament (Bugarske)", rekao je premijer Severne Makedonije.\nZaev je ponovio da se o makedonskom jeziku i identitetu ne pregovara i da je "na stolu" portugalski predlog rešenja koji je dobra osnova za pregovore.\nSofija je u decembru 2020. blokirala usvajanje Pregovaračkog okvira i početak pregovora EU sa Severnom Makedonijom, ali Skoplje poslednjih sedmica uz podršku portugalskog predsedništva EU, više zemalja članica i Evropske komisije pokušava da nadje rešenje da na predstojećem Samitu EU bude odobren okvir za te pregovore.\nSusret Zaeva i Radeva je bio drugi u ovoj sedmici, nakon što su se sreli na marginama Samita NATO, kada je i dogovorena poseta premijera Severne Makedonije.\nGradjani Bugarske će 11. jula drugi put u ovoj godini glasati na vanrednim parlamentarnim izborima, koje treba da pripremi tehnička vlada Stefana Janova. Tu vladu je imenovao predsednik Radev, jer nijedna partija nije uspela da formira parlamentarnu većinu posle izbora koji su održani 4. aprila.


Stipendije samo za nevine studentkinje - Bizlife.rs\nStipendije samo za nevine studentkinje\n20:26 Fritaun, 24/11/2011\nVlasti jednog grada u Sijera Leoneu nude petogodišnju stipendiju devojkama koje obećaju da će sačuvati svoju nevinost do kraja univerzitetskih studija. Cilj ove neobične odluke je da se smanji broj tinejdžerskih trudnoća, kazao je za AFP jedan od zvaničnika južnog grada Bo, dodajući da će timovi ženskih lekara biti zaduženi da potvrde nevinost kandidatkinja.\nAkcija je, međutim, naišla na kritike određenog broja roditelja kao i organizacija za zaštitu ženskih i građanskih prava koje smatraju da se time “krše ljudska prava devojaka” i da to “nije pravi način da se skrene pažnja na problem tinejdžerske trudnoće”.\nGradski oci ističu da njihova ponuda ima dvostruku prednost – “ne samo da će ovom metodom biti iskorenjen problem maloletničke trudnoće već će povećati broj obrazovanih žena u zemlji”.\nOni su uvereni da će, ukoliko se akcija pokaže uspešnom, njihov primer slediti i drugi gradovi. Do ove odluke uprava grada Bo došla je nakon izveštaja o zabrinjavajućem porastu broja tinejdžerskih trudnoća i abortusa. U ministarstvu za socijalno staranje navode da je od januara do septembra ove godine zabeleženo 500 slučajeva trudnoće među maloletnicama samo u jednoj oblasti.


RTCG - Radio Televizija Crne Gore - Nacionalni javni servis :: Korona virus - Crna Gora :: Bez konkretnog termina za dostavu vakcina Z.Balkanu\n20. 01. 2021. 12:00 >> 12:00 0\nTokom sjutrašnjeg sastanka lidera zemalja članica EU ne očekuje konkretizacija termina niti količina doza vakcina protiv koronavirusa koje bi mogle da stignu na Zapadni Balkan, ističe zvaničnik EU. Ipak najavljuje da će lideri zemlja EU na video konfrenciji razgovarati o solidarnosti EU sa trećim zemljma kada je riječ o isporuci vakcina.\n"Nema vremenskog okvira za isporuku vakcina trećim zemljama. Situacija je već dovoljno komplikovana unutar EU zbog problema u proizvodnji. Naša je namjera da to realizijemo kada budemo i sami dovoljno napredovali”, objašanjava zvaničnik EU.\nU EU naglašavaju da zemlje Zapadnog Balkana ne treba da sumnjaju u princip da će ”EU biti tu za svoje partnere” i da će se zalagati da vakcine kao "globalno dobro stignu do svih kojima su potrebne”.\nIz Evropske komisije su uoči sastanka lidera EU poručili zemljama Zapadnog Balkna da budu ”strpljive još par sedmica” i da se unutar EU uspostavlja mehanizam koji bi trebalo da omogući partnerskim zemljama ”pristup dijelu od 2,3 milijarde doza vakcina” koje EU obezbijedila kroz zajedničku nabavku.\nGlavne teme sjutrašnjeg sastanka EU lidera su ozbiljnost situacije usljed širenja novih sojeva virusa u Evropi, proizvodnja i isporuka vakcina, kao i kampanja vakcinacije u zemljama članicama.\nVakcine EU - Zapadni Balkan Koronavirus\nNajgore još uvijek nije prošlo


Evo rasporeda Serije A - Sportski Portal\nEvo rasporeda Serije A\nSerija A će ove sezone biti nikad jača. Svi timovi prve italijanske lige su se osetno pojačali. Prihodi od TV prava su znatno porasli. Porez na igrače koji dolaze iz inostranstva će od 1. januara 2020. godine biti smanjen sa 50 odsto na samo 21.5 odsto.\nTo znači da će svi klubovi moći sebi da priušte igrače o kojima su do juče mogli samo da sanjaju. Jer nije isto kad na pet miliona evra godišnje plate morate da platite i pet miliona za porez, što znači da vas jedan igrač košta 10 miliona godišnje. I kad na godišnju platu od pet miliona evropskih novčanica za porez izdvajate „samo“ dva miliona.\nKako god bilo, u ponedeljak od 18.45 sati direktno na televiziji „Skaj“ saznaćemo celokupan raspored Serije A za sezonu 2019/2020.\nSezona zvanično počinje 24. avgusta 2019. godine, i traje do 24. maja 2020. godine.\nZimska pauza će biti od 23. decembra 2019. do 5. januara naredne godine. Biće odigrana i tri vanredna kola, sredom- 25. septembar 2019, 30. oktobar 2019, i 22. aprila 2020. godine.\nTakođe, postoje i četiri termina koja će biti rezervisana za obaveze prema dresovima sa državnim grbom:\n– 8. septembar 2019. godine\n– 13. oktobar 2019. godine\n– 17. novembar 2019. godine\n– 29. mart 2020. godine\nSvi ljubitelji Serije A sa nestrpljenjem čekaju da vide hoće li neko konačno skinuti Juventus sa trona nakon osam uzastopnih titula šampiona Italije…\nPovezane temeFudbalItalijaItalijanska ligaSeria ASportVesti\nI Proleter domaćin u Bačkoj Palanci


“Organizovanje glasanja na srpskom referendumu povreda kosovskog Ustava i suvereniteta”\nNa sastanku sa predstavnicima zemalja Kvinte i EU, lideri kosovskih institucija su istakli da bi otvaranje centara za glasanje na srpskom referendumu predstavljalo povredu Ustava i kosovskih zakona, kao i međunarodnih praksi, a pre svega, povredu teritorijalnog integriteta Kosova od strane Srbije.\nKurti, Osmani, Konjufca (Foto Epoka e re)\nVjosa Osmani, Aljbin Kurti i Gljauk Konjufca su u zajedničkom saopštenju za štampu nakon sastanka, ponovili da će Srbima na Kosovu biti omogućeno da glasaju putem pošte ili Kancelarije za vezu.\nKako navode, kosovske institucije su pozvale međunarodnu zajednicu da se u odnosu sa Kosovom primenjuju isti standardi kao i sa svakom drugom državom.\n"Ustav Kosova, primenjivi zakoni na Kosovu, kao i međunarodno pravo i međunarodna praksa ne priznaju pravo nekoj državi da realizuje referendume na suverenoj teritoriji druge države. S toga, dosadašnje prakse, koje su primenjivane od 2012. godine, su bile protivustavne”, navode kosovski lideri, te tvrde da su takve prakse “rezultirale samo jačanjem ilegalnih struktura Srbije na Kosovu”.\nNavode da se sada ne radi o ulozi OEBS-a, već ulozi Srbije i, kako navode, njenih paralelnih i ilegalnih struktura na Kosovu.\n“Razlog zbog kojeg Srbija insistira da otvori glasačka mesta na Kosovu jeste i taj što smatra Kosovo delom svoje teritorije. S toga i želi da iskoristi referendum kao sredstvo za prostiranje svog suvereniteta nad Kosovom. Shodno tome, stav kosovskih institucija nema uopšte veze sa OEBS-om, već sa osporavanjem ove konstante tendencije Srbije, koja dokazuje jasne teritorijalne navode prema Kosovu”.\nKosovske institucije su pozvale “sve demokratske države” da podrže Kosovo u naporima da spreče postupke Srbije koji, kako navode, miniranju suverenitet, teritorijalni integritet i državnost Kosova, ističući pritom da Srbija ima podršku Rusije.\n“Neodržavanje srpskog referenduma na suverenoj teritoriji Republike Kosovo je neophodan korak u našoj zajedničkoj bici protiv autokratija i u unapređenju demokratskih praksi, predanost koju je Kosovo ukazalo skoro i na Samitu za demokratiju koji su organizovale Sjedinjene Američke Države”, navodi se u zajedničkoj izjavi.\nPodsetimo, ranije danas predstavnici zemalja Kvitne i EU zatražili su od kosovskih predstavnika da omoguće glasanje Srbima na Kosovu na predstojećem referendum koji 16. januara organizuje Srbija.


J. T. 25. avgusta 2014. 13:27\nGlavne uloge: Orlando Blum (Orlando Bloom), Forest Vitaker (Forest Whitaker), Tanja van Gran (Tanya van Graan)\nScenario: Džerom Sale (Jerome Salle), Džulijen Rapenau (Julien Rappeneau), Karil Fere (Caryl Ferey), knjiga\nRežija: Žerom Sale\nAli Sokhela (Forest Vitaker) je šef odeljenja za istrage ubistava južnoafričke policije u Kejptaunu. Kao dete je jedva pobegao od militantnih jedinica koje su bile u ratu sa Afričkim nacionalnim kongresom Nelsona Mendele. Mališan i njegova majka izbegli su masakr, ali su psihološki ožiljci ostali. Sokhela radi sa detektivom problematičnog karaktera Brajanom Epkinom (Orlando Blum), koji nakon razvoda tone u more alkohola. Istraga ubistva mlade osamnaestogodišnje devojke iz višeg staleža komplikuje se nakon ubistva kolege policajca pred njihovim očima. Ubrzo nakon toga, daljom istragom pronalaze vezu ubistva mlade žene sa trgovinom nove ilegalne supstance koja je postala dostupna na ulicama Kejptauna. Život Alija i Brajana dobija novo ubrzanje i mnogo opasniji tok.\nEd Širen ih spojio: Slavni par uhvaćen na motoru, obnovili romansu…\nEvo prilike: Orlando Blum traži ženu posle raskida sa Kejti Peri\nOstvarenje „Zulu“ premijeru je doživeo na zatvaranju 66. Filmskog festivala u Kanu, a režiju filma potpisuje Žerom Sale. Neki od filmova koji nose njegov pečat su: „Turista“, „Largo Vinč“ i „Dvoličnost“. Scenario za adaptaciju istoimenog romana francuskog pisca Karila Ferea, Sale je napravio u saradnji sa Žilijenom Papenauom.\nMračni krimi-triler sniman je u Kejptaunu, a u njegovoj realizaciji učestvovali su i junoafrički glumci koji pričaju lokalnim jezikom zbog bolje verodostojnosti filma. „Zulu“ predstavlja sliku Južnoafričke Republike, koja i dalje oseća posledice aparthejda koje ne mogu da iščeznu preko noći i da se zaborave.\nPremijera: 14. avgust\nŽerom Saleorlando blumforest vitaker\nDevojke, stanite u red: Ovaj seksi holivudski glumac traži…\nRumunska lepotica o holivudskom zavodniku: Seks je bio…\nSeksi Rumunka otpuštena iz hotela posle seksa sa holivudskim…\nMantalo im se: Da li biste ikada rekli da su na slici Di…


NovaMedia: Kategorija > filtracioni uređaj\nINVEST PROCOM doo\nFirma "INVEST PROCOM D.O.O." je osnovana 2003. godine, sa sedištem u Beogradu.\nOsovne karakteristike preduzeća su:\nkvalitetni HVAC oprema i materijali\nGeneralni smo zastupnik vise renomiranih evropskih kompanija koje proizvode razlicite materijale i opremu za HVAC sisteme.\nKada je Vašoj kompaniji neophodna pomoć u izboru odgovarajuće opreme i materijala za HVAC sisteme, spremni smo da Vam ponudimo sva raspoloživa i pažljivo odabrana rešenja.\nSaznanja iz oblasti našeg poslovanja, pored svakodnevnog kontakta, sa svojim poslovnim partnerima razmenjujemo i na sajamskim i kongresnim manifestacijama u zemlji i inostranstvu.


Predstavnici 20 sudova u Zrenjaninu - sastanak Radne grupe za „Vrednovanje predmeta po težini”\nPredstavnici 20 sudova u Zrenjaninu – sastanak Radne grupe za „Vrednovanje predmeta po težini”\nObjavljeno 27.09.2017. u 17h\nU prostorijama Osnovnog suda Zrenjanin danas je održan sastanak Radne grupe za „Vrednovanje predmeta po težini”, koji je organizovan u okviru projekta Evropske unije „Unapređenje efikasnosti pravosuđa”.\nPredsednik Osnovnog suda Zrenjanin Zlatoje Ankić izjavio je da je Osnovni sud u našem gradu bio prvi sud na kome su primenjene formule vrednovanja predmeta po težini.\n-Zahvaljujući ovoj činjenici, u okviru današnjeg sastanka razmatrani su konkretni rezultati implementacije formule, kao i postavljanje narednih koraka i poteza za dalje korišćenje ovih rezultata – rekao je Ankić.\nPredsednik Vrhovnog kasacionog suda Dragomir Milojević je istakao da suština formule koju je odredio Visoki savet sudstva u Evropi, jeste da je od 100% predmeta 80% srednje težine, dok 20% predmeta spada u takozvanu težu kategoriju, koji moraju biti tako raspoređeni da sudije budu jednako opterećene.\nSastanku su prisustvovali i gradonačelnik Zrenjanina Čedomir Janjić, predsednik Apelacionog suda u Novom Sadu Novica Peković, članovi Visokog saveta sudstva, predstavnici dvadeset sudova u Republici Srbiji i članovi Radne grupe za „Vrednovanje predmeta po težini”.\nTagovi:osnovni sud, Osnovni sud u Zrenjaninu, Vesti Zrenjanin\nDan otvorenih vrata zrenjaninskog pravosuđa\n8 FOTOGRAFIJA sa Igara bez granica


26.01.2012. / 18:54\nSARAJEVO, Kolegijum Predstavničkog doma Parlamentarne skupštine BiH na današnjoj sjednici nije donio odluku o objavljivanju budžeta za 2011. godinu u “Službenom glasniku”, te je dogovoreno da budžetski materijal, koji je dostavilo Ministarstvo finansija, u ponedjeljak, 30. januara, razmatra i zajednički\nPodaci o najvećim poreskim dužnicima ne smiju biti službena tajna\n30.12.2011. / 10:32\nBEOGRAD, Povjerenik za informacije od javnog značaja i zaštitu podataka o ličnosti Srbije Rodoljub Šabić kritikovao je Ministarstvo finansija zbog odbijanja da javnosti pruži informacije o 50 najvećih poreskih dužnika u zemlji.\nOdbor za finansije prihvatio prijedlog budžeta Srbije\n23.12.2011. / 13:30\nBEOGRAD, Odbor Skupštine Srbije za finansije prihvatio je danas bez rasprave prijedlog budžeta za 2012.\nFinskoj prijeti recesija\n21.12.2011. / 9:53\nHELSINKI, Finska bi početkom iduće godine mogla da upadne u recesiju, upozorilo je Ministarstvo finansija koje je smanjilo prognozu rasta za 2012. na 0,4 odsto BDP.


„Germanvings“ od jeseni ne leti za Srbiju › Made-in-Germany.rs\nNemačka aviokompanija „Germanvings“ obustaviće letove ka Srbiji ukidanjem linije Beograd – Štutgart krajem oktobra, jer nije ispunila „velika očekivanja“, naveo je Andreas Engel, portparol „Germanvingsa“ u pisanoj izjavi. Engel je rekao da je aviokompanija nedavno uvela nove letove do Zagreba i dodao da „Germanvings“ u bliskoj budućnosti ne planira nikakve nove linije za Srbiju, prenosi agencija „Tanjug“.\nPutnici iz Srbije do Štutgarta će moći da nastave da putuju avionima „Er Srbije“, koja redovno održava ovu liniju.\nUkidanjem letova između Beograda i Štutgarat ova niskotarifna aviokompanija potpuno će se povući sa beogradskog aerodroma „Nikola Tesla“, s obzirom da je liniju Beograd – Keln ukinula još pre oko dve i po godine.\nOd početka 2009. godine „Germanvings“ je u stoprocentnom vlasništvu nemačke nacionalne aviokompanije „Lufthanza“. Prema ranije najavljenim planovima, „Germanvings“ bi trebalo da postane regionalni i evropski prevoznik koji će preuzeti „Lufthanzin“ kratko i srednjelinijski aviosaobraćaj između nemačkih gradova, kao i između evropskih gradova i Nemačke. U nadležnosti matične kompanije ostaće samo linije iz glavnih čvorišta u Minhenu, Frankfurtu i Diseldorfu.


Gubici u aviosaobraćaju zbog virusa 63 milijarde dolara – ASinfo Portal\nGubici u aviosaobraćaju zbog virusa 63 milijarde dolara\n08.03.2020. / 12:28\nMONTREAL – Međunarodno udruženje za vazdušni saobraćaj (IATA) objavilo je novu procjenu gubitaka u vazdušnoj industriji za ovu godinu, uvećanu tri puta u odnosu na prethodnu od 20. februara.\nPrema prethodnoj procjeni IATA, objavljenoj prije 14 dana, globalni gubici u vazdušnoj industriji bi iznosili oko 30 milijardi dolara, dok ti gubici, prema najnovijoj procjeni, iznose između 63 i 113 milijardi dolara, a zbog teške krize u industriji nastale zbog korona virusa, prenosi portal SeeBiz.\nNajviše je pogođen Azijsko-pacifički region u kojoj bi gubici za ovu godinu mogli da dostignu i 58 milijardi dolara, a koja uključuju tržišta Kine, Australije, Singapura, Japana i Južne Koreje, s padom prometa do procjenjenih 23 odsto.\nKako se navodi, samo bi Kina mogla izgubiti i do 22 milijarde.\nU Kini su pogođeni svi avioprevoznici, a najviše “Hainan Airlines” koji je tražio finansijsku pomoć države i ulazi u proces restrukturiranja.\nHongkongški “Cathay Pacific” je na neplaćeni odmor stavio 75 odsto svojih zaposlenih i prizemljio 120 od 160 svojih aviona.\nVan Kine, “Lufthanza” je zbog brojnih otkazivanja letova prema Aziji prizemljila 150 svojih aviona, odnosno petinu flote.\nAmerički “United Airlines” je takođe smanjio međunarodni saobraćaj za petinu, dok je “British Airways” saopštio da je ovoga mjeseca otkazao već 216 letova prema destinacijama u Americi i Evropi, uz prethodna otkazivanja prema Aziji.\nEBRD posjeduje oko 8,4 odsto udjela u Addiku


11.07.2019. 09:55h 11.07.2019. 13:16h\nPutevi ka poluostrvu Halkidiki, odnosno Kasandri i Sitoniji otvoreni su za saobraćaj, a na prvom prstu Kasandri struja je trenutno u prekidu, kao i telefonske i internet veze. Normalizacija se očekuje do kraja današnjeg dana\nSOLUN - Ambasada Srbije jutros je potvrdila da među poginulima u nezapamćenom nevremenu u Grčkoj nema državljana Srbije.\nU međuvremenu se ponovo oglasila i generalni konzul Srbije u Solunu Dragana Glišić. Ona je potvrdila da je konzulatu iz bolnice u Nea Mudanji na Halkidikiju potvrđeno da je 6 srpskih državljana lakše povređenih u nevremenu danas pušteno iz bolnice.\n1 / 24 Foto: EPA\nSTIGLA I ZVANIČNA POTVRDA, 6 SRPSKIH TURISTA LAKŠE POVREĐENO NA PRVOM PRSTU HALKIDIKIJA, ALI SU VEĆ PUŠTENI IZ BOLNICE: U Grčkoj vanredno, voda, struja, telefon i internet treba da stignu do večeras\nOna je navela da još niko od srpskih turista nije kontaktirao konzulat. "To što se niko nije javljao ne znači ništa, pošto znamo da su internet i telefonske veze u prekidu", rekla je Glišićeva.\nKonzul Srbije u Solunu Dragana Glišić izjavila je da je konzulat informaciju o povređenoj srpskoj državljanki dobio iz bolnice u Solunu. "Mislimo da je u pitanju turistkinja koja je letovala u Stavrosu, pokušaćemo da saznamo odakle je primljena u bolnicu i preko koje agencije je letovala", kazala je Glišićeva.\nfoto: Generalni konzulat Srbije u Solunu\nKad je reč o Nea Mudanji, konzulka je jutros rekla: "Znamo da je tamo bio najveći udar nevremena, na potezu Nea Mudanja-Nea Kalikratija-Nea Plogita- Nea Plaja.\nI Kasandra, takozvani 'prvi prst' na Halkidikiju je pogođen, odnosno mesto Nea Potidea, pogođen je i 'drugi prst' Sitonija - Neos Marmaras i Nikiti, gde je nevreme bilo manjeg intenziteta, ali je ipak bio zatvoren put koji je u međuvremenu ponovo otvoren za saobraćaj", navela je Glišićeva.\nKonzul Srbije rekla je takođe da se za večeras najavljuje novi talas nevremena blažeg intenziteta u tom delu Grčke. "Grčki vatrogasci, vojska i služba civilne zaštite su na terenu, u Nea Mudanji je novi ministar civilne zaštite Mihalis Hrisohoidis", navela je Glišićeva.\nU snažnom nevremenu na Halkidikiju najmanje 7 osoba, među kojima dvoje dece, poginulo je a više od 100 povređeno. Prema prvim informacijama policije, poginulo je dvoje starijih turista iz Češke, žena i osmogodišnji dečak iz Rumunije, muškarac i dečak iz Rusije.\nSolungeneralna konzulkakonzulatGrčkanevremeHalkidikiDragana GlišićSrbipovređenibolnicadržavljankaStavros


Londonska banka gasi sve račune televizije RT\nSvet Autor:Beta17. okt. 201617:31 > 18:17\nRuska televizija RT saopštila je danas da će njeni bankovni računi u Velikoj Britaniji uskoro biti zatvoreni, na osnovu "definitivne" odluke britanske banke Netvest (NatWest). Urednica televizije Margarita Simonjan ocenila je ovaj potez kao politički.\nBanka Netvest uputila je 12. oktobra televiziji RT pismo u kojem je obaveštava da će „svi njeni računi u banci biti zatvoreni 12. decembra“.\nPismo je objavljeno na internet sajtu RT-a na engleskom, arapskom i španskom jeziku i u njemu je navedeno da je odluka konačna i da banka ne namerava da o njoj dalje diskutuje. „Svi naši računi u bankama u Velikoj Britaniji su zatvoreni. Živela sloboda govora!“, napisala je na Tviteru glavna urednica RT-a Margarita Simonijan.\nPortparol ruske televizije nije izneo više informacija o slučaju i najavio je da će medijima uskoro biti prosleđeno saopštenje.\n„Izgleda da je London, odlučivši da napusti EU, odustao od svih obaveza o slobodi govora“, navela je na Fejsbuku portparolka ruskog Ministarstva spoljnih poslova Marija Zaharova.\nTelevizija RT osnovana je 2005. godine, finansira je država i emituje program na engleskom, arapskom i španskom jeziku, a ima i svoj internet sajt na francuskom.\nSimonijanova je za ruski finansijski list RBK rekla da je „moguće da zatvaranje računa ima veze sa novim sankcijama SAD i Velike Britanije Rusiji, koje bi uskoro mogle biti uvedene“.\nSAD i Velika Britanija najavile su tokom vikenda da će razmotriti uvodjenje novih ekonomskih sankcija Siriji i Rusiji zbog bombardovanja pobunjeničkih delova opkoljenog Alepa.\nAkcionari nekadašnjeg naftnog giganta Jukosa takodje vode pravnu bitku protiv Rusije, što često dovodi do zamrzavanja ruske imovine u inostranstvu i zatvaranja bankovih računa državnih medija.\nUrednica RT: Odluka banke politička\nGlavna urednica ruske državne televizije RT Margarita Simonjan ocenila je danas da je odluka o zatvaranju računa u britanskoj banci te televizije politička, zbog njenog izveštavanja.\nRT je danas saopštila da je dobila obaveštenje britanske banke Netvest (NatWest) da će njeni bankovni računi u Velikoj Britaniji uskoro biti zatvoreni.\nSimonjanova je rekla da će RT uprkos pokušajima britanskih vlasti da je isteraju iz te zemlje, nastaviti da radi kao što je dosad radila, preneo je Tass.\n„Verujemo da je to apsolutno politička odluka, to je očigledno“, rekla je Simonjanova.\nOna je rekla da se ni fiskalne vlasti, ni banka, niti bilo ko drugi povezan s finansijskim ili ekonomskim pitanjima, nikada nije žalio na RT.\n„Ipak, uvek je bilo mnogo tvrdnji poput ‘zašto svima kažete da je Nusra front granatirao civilne stambene oblasti u Alepu što je izazvalo smrt dece? Nemojte ništa da govorite o tome, to nije u skladu s našim pričama’. Zato sada pokušavaju da nas isteraju iz zemlje, zatvore kanal, liše nas mogućnosti da radimo, ali ćemo raditi isto, naći ćemo način“, rekla je urednica RT-a.


Dveri: Političko licemerje oživljava fašizam u Evropi - IndeksOnline.rs\nNaslovna POLITIKA Dveri: Političko licemerje oživljava fašizam u Evropi\nDveri: Političko licemerje oživljava fašizam u Evropi\nBEOGRAD – Obeležavanje 80 godina od početka Drugog svetskog rata u Poljskoj je samo jedna u nizu manifestacija zloupotrebljenih za ponižavanje suverene države Srbije, ocenjuju Dveri u saopštenju koje je dostavljeno medijima.\n”Nepojmljivo je da se bilo ko usudi da omalovaži srpske žrtve u Drugom svetskom ratu i nesumnjivi doprinos Srbije u slomu fašizma. To što ni Rusija nije dobila pozivnicu jasno govori da NATO nastavlja sa svojim pritiscima bez skrupula i poštovanja ljudskih prava i ljudskih žrtava”, navodi se u saopštenju. Dveri podsećaju da Srbija nikada nije popisala sve svoje žrtve u ratovima 20. veka, niti je sagradila memorijalni centar za sve svoje žrtve, te kosntatuju da je posledica takvog nemara nepoštovanje koje međunarodni faktori pokazuju prema našoj državi.\n”Poljska nam je svojim neprimerenim ponašanjem posredno i sama ukazala da je Rusija naš prirodni, logičan i iskreni partner. Svedoci smo sve bezobraznijeg divljanja ustaštva u Hrvatskoj, gotovo komičnih pokušaja prisvajanja srpskih naučnika i kulturnog blaga od strane neoustaša, a sve su češći neofašistički izgredi širom sveta”, navode Dveri.\nSmatraju da je hrvatskoj predsednici ne bi palo na pamet da Hrvatima pripisuje slobodarske tekovine Srba da je zvanicna Srbija ranije reagovala na njene brojne neodmerene izjave, poput ove ”sramne” povodom manifestacije u Poljskoj.\nPoslanik Dveri Marija Janjušević blagovremeno se obratila Dunji Mijatović, komesaru Saveta Evrope za ljudska prava i informisala je o mogućim propustima na samom obeležavanju 80. godišnjice od početka Drugog svetskog rata, ukazujući na pozitivne primere antifašističke borbe, ali odgovor nije dobila, navode Dveri.\nOni pozivaju sve nadležne na očuvanje mira, na odgovoran i nepristrasan odnos prema svim nevinim žrtvama u ratu i mirnodopskim uslovima, te nappominju da će se posebno kritički odnositi prema zloupotrebi i selektivnoj zaštiti ljudskih prava i ”podmuklom raspirivanju neofašizma”.\n”Dveri će kao i do sada neumorno podsećati javnosti na sve podvige Srba tokom proteklog veka i sve žrtve za mir i slobodu Srbije i drugih suverenih država, koje nisu nikoga napadale, već štitile svoj suverenitet i teritorijalni integritet”, poručuju iz tog pokreta.


Predsednik Republike Srpske Željka Cvijanović izjavila je danas da su predstavnici vlasti otvoreni za razgovore sa opozicionim partijama u Srpskoj o pitanju vraćanja nadležnosti, koje je jedno od ključnih za budućnost.\nOvo je jedno od pitanja oko koga treba da se objedinimo i ne treba da neka dnevno-politička pitanja, neslaganja, animoziteti, frustracije ili bilo šta drugo osujeti neki plodonosan rad koji bi trebalo da bude zajednički, rekla je Cvijanovićeva novinarima u Petrovu, piše Srpskainfo.\nOna je istakla da je Narodna skupština Srpske uvek mesto na kojem treba da se debatuje, donose odgovarajući zaključci, daju određene instrukcije i prema Vladi Srpske na realizaciji određenih važnih pitanja.\nOdgovarajući na pitanje da li je vreme za srpsko jedinstvo po pitanju vraćanja nadležnosti, Cvijanovićeva je rekla da je vreme svaki put kada se radi o strateškim važnim pitanjima za Republiku Srpsku.\n– Svaki put kada radimo na očuvanju naših nadležnosti i delujemo u skladu sa onim što nam je dao Djetonsi sporazum naravno da je više nego poželjno da političke partije jednako ozbiljno pristupe problemu, čak i onda kada imaju možda različite vizije o tome na koji način razrešiti određena pitanja i kako doći do određenog zajedničkog cilja – rekla je Cvijanovićeva.\n– Mnogo pitanja se vezuje za to koliko smo u stanju da očuvamo svoje ustavne kapacitete i da trasiramo neki put. Uvek smo govorili da smo otvoreni za pregovore i da želimo da razgovarano sa svima u okviru BiH, da tri konstitutivna naroda razgovaraju, kao i institucije sa različitih nivoa vlasti – rekla je Cvijanovićeva.\nOna je istakla da ima mnogo pitanja koja zahtevaju angažman svih, a to bi onda značilo da kada već žele da razgovaraju sa svima u okviru BiH da u tim razgovorima učestvuju i predstavnici političkih partija vladajuće strukture i opozicionog bloka.\n– Taj poziv za razgovore je trajan. To je otvoren poziv prema našim partnerima u okviru Federacije BiH i predstavnicima različitih konstitutivnih naroda i institucija. Uvek je otvoren i poziv prema opozicionim partijama u Republici Srpskoj – rekla je Cvijanovićeva.\nOna je navela da ne vidi bilo kakav benefit da se bilo ko isključuje iz takvih rasprava, ukazujući da je suštinski važno za Republiku Srpsku da očuva svoje ustavne nadležnosti.\n– Srpska ne spori činjenicu da se nalazi u okviru BiH, ali u okviru BiH smo se prilično odmakli od onoga što je dejtonski ustavni koncept koji nam je dao ne samo mir, nego nam je uspostavio i politički ustavni sistem – rekla je Cvijanovićeva.\nOna je naglasila da je vreme da se stvari dovedu u red i da se na bazi partnerstva i opšteg konsenzusa dođe do rešenja koja će biti održiva i koja će sve držati u dobroj atmosferi u okviru BiH.\n– Ono što smo do sada videli jeste nered i nemir. Mnogo toga se odmaklo od onoga što su dejtonska rešenja i ništa od toga nam nije donelo ni bolji život ni bolje razumevanje, niti bolje funkcionisanje institucija, niti nam je donelo manje troškova – rekla je Cvijanovićeva.


Juve i Roma igraju večeras, prilika da se priča o nekoliko transfera - Sportske.net\nZna se šta je glavna premija, ali Juventus ima dobru saradnju sa "Vučicom" i sačekaće rasplet...\n"Loko" Bjelsa spremio milione za kapitena "Vučice"!"Vukovi" spremili zamenu, gde se seli sjajni Meksikanac?Pao dogovor Rome i Napolija, šta će biti sa krilom iz Torina?Pao dogovor Rome i Napolija, šta će biti sa krilom iz Torina?Zvanično - "Mocart" na klupi u Torinu!\nJuventus i Roma večeras zatvaraju sezonu u šampionatu, u Torinu bez publike, meč je beznačaja, Juventus je osvojio devetu titulu u nizu, Roma će u LE, klubovi nastavljaju takmičenje u evro kupovima u narednih nekoliko dana.\nSari će odmarati tim, nema Ronalda, ali sigurno i još nekoliko ključnih igrača, Fonseku takođe čeka duel sa Seviljom, pa kako god bude, ovo će biti samo revijalni meč.\nAli, italijanski mediji pišu da je ovo šansa da klubovi razgovaraju o eventualnim transferima.\nPrva Juventusova meta se zna, u pitanju je Nikola Zaniolo, nude novac i trampe, ali Roma, ima finansijskih problema, pokušava da zadrži talentovanog fudbalera, ali bi ga prodali za 60 ili 70 miliona, pitanje je hoće li Juventus uložiti novac u igrača koji se oporavio od povrede, večeras će biti na terenu.\nJuve razmišlja i o Čengizu Underu, ali on je bliži Napoliju, zanimaju ih Kristante i eventualno Klajvert, ali je to sve u domenu raspitivanja.\nAli, Juventus ima nekoliko igrača koje bi Roma videla u svojim redovima, najradije na pozajmicu sa otkupom. Pre svih, otpisani Rugani, zatim još jedan štoper, Romero koji je na pozajmici u Đenovi, ali i Mandragora koji je u Udinama, ali ga je Juve opet otkupio od "Zebreta".\nVidećemo šta će od svega biti, tek oko Zaniola je najvažnija priča, Paratići neće kvariti odnose sa Romom, ne pritiska mladog igrača, dva kluba iako tradicionalno neprijatelji imaju dobre odnose, prošlog leta je Spinacola otišao u Romu, Luka Pelegrini u Juve, a Roma je prodala Juventusu Pjanića i Vučinića u prošlosti, dok je golman Mirante koji će večeras biti na terenu prošao školu Juventusa.


Guam Talasso ulje za masažu 200ml - Online apoteka Srbotrade\nGuam Talasso je ulje za masažu na bazi prirodnih sastojaka sa bogatom i svilenkastom teksturom. Kombinacija dragocenih ulja, koja sa kožom stvara aktivnu sinergiju, sprečava i bori se protiv celulita, učvršćujući kožu tela.\nUmasirati ulje na kožu tela, insistirajući na zoni nogu i zadnjice, do potpunog upijanja. Zbog svoje specifične formule, ulje je pogodno i za predeo stomaka i nadlaktica.\nKombinacija aktivnih principa koji se bore protiv neestetskih promena na koži - celulita i učvršćuju kožu. Posle masaže koža vraća izgubljeni tonus, elastičnost i vlažnost. Sa delikatnim mirisom baziranim na morskim esencijama daje vitalnost i energiju.\nUlje za masažu na bazi prirodnih sastojaka sa bogatom i svilenkastom teksturom.


PROGRESSIVE MAGAZIN | LIDL OTVORIO LOGISTIČKI CENTAR U NOVOJ PAZOVI\n13. VI 2018. |Logistički centar kompanije Lidl Srbija otvoren je juče u Novoj Pazovi, kao važan deo priprema za otvaranje prodavnica u Srbiji, koje se očekuje do kraja 2018. godine. Pritiskanjem dugmeta i podizanjem rampe za prvi kamion robe, Logistički centar su zvanično otvorili generalni direktor Lidla Srbija Tomislav Šapina i predsednik Republike Srbije Aleksandar Vučić, a svečanosti su prisustvovale brojne zvanice i počasni gosti – ambasador Nemačke u Srbiji Aksel Ditman, Ministar trgovine, turizma i telekomunikacija Rasim Ljajić, predsednik Pokrajinske Vlade Igor Mirović i predsednik Opštine Stara Pazova Đorđe Radinović.\nLogistički centar kompanije Lidl Srbija prostire se na više od 45.000m², ima kapacitet za skladištenje 30.000 paleta i 120 utovarnih i istovarnih rampi. Jedan je od najvećih objekata u jugoistočnoj Evropi koji je nosilac LEED Gold sertifikata za poštovanje najviših standarda u održivoj gradnji – zbog korišćenja održivih građevinskih materijala, efikasnije upotrebe vode i smanjenja otpada, bolje energetske performanse zgrada, pa do pružanja boljih uslova za rad – poput kvaliteta vazduha u zatvorenom prostoru i obezbeđivanja dnevnog svetla.\nSve namirnice u Logističkom centru Lidla Srbija će se čuvati u komorama na posebno prilagođenoj temperaturi koja je optimalna za održavanje svežine određenog proizvoda. Centar ima 5 temperaturnih zona, a između ostalog, jedinstven je po tome što ima komoru namenjenu isključivo za skladištenje čokoladnih proizvoda (+18C). Kombinacija modernih tehnologija, poput ‘pick-by-voice’ upravljanja komisioniranjem i optimizovanih procesa rada doprinosiće efikasnosti Logističkog centra kako se roba u njemu ne bi zadržavala dugo, već u najkraćem roku stigla do budućih potrošača.\n“Današnje otvaranje Logističkog centra važan je događaj za Lidl, jer smo korak bliže da kroz pažljivo odabran asortiman i naše Lidl brendove, potrošačima u Srbiji ponudimo jedinstveno iskustvo kupovine, sveže i kvalitetne proizvode, i najbolji odnos cene i kvaliteta. Ovo je potvrda da Lidl dolazi kao dugoročan partner, koji je tu ostane i da se zajedno razvijamo i unapređujemo”, rekao je generalni direktor Lidla Srbija Tomislav Šapina.\nAmbasador Nemačke u Srbiji Aksel Ditman istakao je da otvaranje Logističkog centra u Novoj Pazovi predstavlja za Lidl značajan korak na putu do početka operativnog rada u Srbiji. “To je izvanredan primer za sve veći intenzitet ekonomskih odnosa između Nemačke i Srbije”, naglasio je ambasador Ditman, dodavši da: ”u Srbiji ima oko 400 nemačkih kompanija sa ukupno 45.000 radnika i investicija u vrednosti od oko dve milijarde evra, što znači da angažman nemačkih kompanija u Srbiji nikad nije bio jači. Blisko sarađujemo sa našim srpskim partnerima, kako bismo produbili ovaj pozitivan trend – u cilju daljeg poboljšanja poslovne atmosfere, za koju je jačanje vladavine prava od centralnog značaja. Nemačka će i nadalje snažno podržati reforme u Srbiji na njenom putu ka Evropskoj uniji”.


Talibani stigli u Evropu, traže da im se odmrznu računi - Izazov\nRadio-televizija Srbije\t 24. januara 2022. 13:55\nSastanku talibana i zapadnih diplomata prisustvuju predstavnici Evropske unije, Sjedinjenih Američkih Država, Velike Britanije, Francuske, Italije i domaćina Norveške.\nPredstavnici talibana insistiraće na zahtevu da se oslobodi skoro 10 milijardi dolara koje su zamrzle Sjedinjene Američke Države i druge zapadne zemlje, jer se Avganistan suočava sa nesigurnom ekonomskom situacijom, navodi agencija AP.\n"Tražimo od njih da odmrznu avganistansku imovinu, kao i da ne kažnjavaju obične građane Avganistana zbog politike", rekao je uoči početka sastanka predstavnik talibana Šafulah Azam.\nPoručio je da je vreme da međunarodna zajednica podrži Avganistance zbog gladi i zime, a ne da ih kažnjava zbog političkih sporova.\nZamenik ministra kulture i informisanje Avganistana Zabihula Mudžahid napisao je u objavi na Tviteru da su "učesnici sastanka prepoznali da su razumevanje i zajednička saradnja jedino rešenja za sve probleme Avganistana".


KBF: POLJOPRIVREDA JE JEDAN OD STOŽERA EKONOMIJE | Agroservis\n> KBF: POLJOPRIVREDA JE JEDAN OD STOŽERA EKONOMIJE\n"Na ovogodišnjem Kopanik biznis forumu smo čuli neke veoma optimistične stope privrednog rasta. Nažalost, u poljoprivredi taj rast nije tako veliki, da ne kažem da smo na nekoj nultoj stopi što znači da naša poljoprivreda ipak stagnira", rekao je sinoć Marjanović.\nNa panelu "Industrija 4.0 i održivi razvoj poljoprivrede", on je rekao da postoji veliki prostor da se u primarnoj poljoprivrednoj proizvodnji napravi iskorak i da za to postoje mnoge mere.\nNaveo je da je 40 odsto površine na MK imanjima pod navodnjavanjem, što je 10 puta više u odnosu na prosek u Srbiji. Ukazao je da su klimatske promene sve veći izazov za poljoprivredu, te da bez navodnjavanja nije moguće zadržati postojeće prinose, a kamoli ih povećati.\n"Mi na našim imanjima ostvarujemo prinose koji su u ravni s nemačkim, francuskim, američkim koji su najbolji u svetu. Mi smo na tom nivou i farmeri, prateći naše primere, mogu da dostignu taj nivo", naveo je Marjanović i istakao da je poljoprivreda stabilnost.\nDirektor distribucije u kompaniji "Delta Agrar" Luka Popović naveo je da je Srbija prošle godine izvezla preko tri miliona tona kukuruza, što je, istakao, apsolutni rekord."Ali, mi i dalje izvozimo kukuruz, i dalje izvozimo sirovinu, ne izvozimo nikakvu dodatnu vrednost uz to, a imamo potencijala za takve stvari", dodao je Popović.\nOn je rekao i da, međutim, klimatske promene utiču na kompletan lanac u poljoprivrednoj proizvodnji. Između ostalog, pomenuo je, jedan od izazova je afrička svinjska kuga, koja je, dodao je, ozbiljan problem.\n"U Rumuniji i Bugarskoj trenutno imamo farme i farme koje nestaju i mislim da će taj rizik zahtevati izuzetne investicije i mendžment, a to mogu samo najveći. Mislim da naša mesna industrija mora da prođe kroz stepen konsolidacije i modernizacije, jer u ovakvom obliku nije spremna da odgovri na to", dodao je Ždrale.\nNa panelu je, između ostalih, govorio i generalni direktor kompanije Al Dahra Serbia Vojin Lazarević koji je rekao da je poljoprivreda stabilizirajući faktor i i sigurno jedan od stožera ekonomije.


Evropske banke polako počinju da uvode ležarine za fizička lica – Bankar.rs\nHome/BANKE/Evropske banke polako počinju da uvode ležarine za fizička lica\nEvropske banke polako počinju da uvode ležarine za fizička lica\nItalijanska banka UniCredit planira da od 2020 uvede naknade komitentima koji imaju velike depozite, da bi pokušala da nadomesti negativne kamatne stope Evropske centralne banke, piše Indikator.ba.\n“Negativne stope biće uvedene klijentima sa depozitima većim od 100 000 evra”, izjavio je izvršni direktor Žan Pjer Mustier u intervjuu francuskom informativnom kanalu BFM.\nEvropske banke nastoje da zaštite profitabilnost u dugotrajnom razdoblju labave monetarne politike: ECB je prošlog meseca smanjila svoju ključnu stopu depozita sa minus 0,4 na minus 0,5 odsto.\nNeke banke u eurozoni i Švajcarskoj već su najavile da će preneti negativne stope na pojedine klijente, uključujući UBS koja planira da naplati klijentima depozite veće od 2 miliona švajcarskih franaka ili 500.000 evra. Negativne kamatne stope već su uobičajene za korporativne klijente.\nMeđutim, komentari predsednika Uprave Žan Pjera Mustiera sugerišu raširenije negativne kamate u UniCreditu, najvećoj italijanskoj banci po imovini.\nOvog meseca, Mustier je pozvao ECB da poboljša “mehanizam prenosa” kako bi se osiguralo da zajmodavci ne prenose negativne stope na klijentie, podstičući ih da ulažu svoju gotovinu umesto da je drže u banci.\n“Mora postojati…poruka od regulatora”, rekao je Mustier za Financial Times, sa više jasnoće o tome kako se negativne stope mogu preneti na krajnje korisnike, poput poslovnih i bogatih pojedinaca bez kažnjavanja “malog klijenta”.\nMustier je rekao BFM-u da će UniCredit ponuditi alternative klijentima pogođenim njihovim planovima, poput dopuštanja da ulažu svoj novac u novčane fondove bez plaćanja naknade.\nEvropska centralna banaka (ECB) UNICREDIT BANK Italija


Kada bismo u Srbiji radili 7 sati dnevno, učinak bi bio ISTI - PKS-RPK Novi Sad\nKada bi radni dan u Srbiji trajao sedam sati umesto osam, firme bi imale manje troškove, a učinak radnika bio bi isti\nOvo za „Blic“ kaže Goran Nikolić, ekonomista Instituta za evropske studije, koji je analizirao radno vreme u Evropi i Srbiji i došao do zaključka da smanjenje radne nedelje ima pozitivan uticaj na život zaposlenih, ali i na budžet poslodavaca.\n– Forsiranje zaposlenih da rade previše sati pogrešan je koncept jer ne samo što su umorni radnici skloni greškama i povredama, već i njihovo nezadovoljstvo obara produktivnost. Francuska je 2000. donela zakon po kojem se dnevno radilo sedam sati, odnosno nedeljno 35. Istraživanje sindikata pokazalo je da 58 odsto ispitanika smatra da je smanjenje radne nedelje imalo pozitivan uticaj na njihov život, posebno za žene s malom decom. S druge strane, vlada je tvrdila da je smanjenjem troškova stvorila 350.000 novih radnih mesta – kaže Nikolić.\nOn napominje da u Srbiji malo ko efektivno radi osam sati dnevno. U takvim okolnostima, kaže, smanjenje radne nedelje verovatno bi blago smanjilo učinak samo u preduzećima koja rade na normu.\nU javnom sektoru, tvrdi, svi poslovi koji se navodno obavljaju osam sati bili bi urađeni i za sedam, možda i s manjim troškovima grejanja, rasvete, kancelarijskog materijala…\nPo Zakonu o radu, puno radno vreme u Srbiji traje 40 sati nedeljno, dok radna nedelja traje pet radnih dana. Poslodavac, međutim, može da izvrši preraspodelu radnog vremena kada to zahteva priroda posla. Uslov je da ukupno radno vreme u periodu od šest meseci u proseku ne bude duže od punog radnog vremena. Poslodavac mora pet dana unapred da obavesti zaposlenog o preraspodeli radnog vremena.\nIskustva svetskih kompanija u skraćivanju radnog vremena pokazuju pozitivnu praksu. Najpoznatiji je ugovor između „Folksvagena“ i njegovog sindikata da se privremeno smanji radna nedelja na 29 sati radi očuvanja radnih mesta.\nStudija: Pet dana po šest sati\nU studiji „Nove ekonomkse fondacije“, čuvene londonske grupe ekonomskih stručnjaka, tvrdi se da bi kraća radna nedelja i rad od šest sati dnevno pet dana u nedelji bila dobra po ljude, okolinu i privredu. Kako navode, ljudi danas imaju malo vremena da budu roditelji, staratelji i aktivni građani.


Udruženje Vasojevića odalo priznanje Andiji Mandiću\nPočasni predsednik Udruženja Vasojevića, profesor dr Milija Zečević uručio je večeras Andriji Mandiću, na svečanosti u Aeroklubu u Beogradu, u ime Udruženja Vasojevića, Povelju za izuzetan doprinos negovanju i afirmaciji najviših ljudskih vrednosti, tradicija srpskog naroda, njegoševske Crne Gore, Srpske pravoslavne crkve i srpskog jezika kao i najboljih bratskih odnosa Crne Gore i Srbije.\nNa svečanoj sednici Udruženja, koja je potom usledila, Andrija Mandić izabran je za počasnog člana Predsedništva Udruženja Vasojevića.\nPrilikom uručenja profesor Zečević je rekao da su Vasojevići – najveće srpsko pleme – zahvalni Andriji Mandiću na svemu što je učinio za srpski narod u Crnoj Gori i istakao da Andrija Mandić ima izuzetno poštovanje i podršku Vasojevića.\nZahvaljujući se na povelji i izboru za počasnog člana Predsedništva Udruženja, Andrija Mandić je istakao da je to za njega posebna čast, podsetivši na bogatu istoriju Vasojevića koji su, kako je rekao, iznedrili mnoge velike istorijske ličnosti, viteški čuvali tradiciju srpskog naroda u Crnoj Gori iuvek uzdignute glave bili na pravoj strani istorije.\nPredsednik Udruženja general u penziji dr Luka Kastratović rekao je da su Vasojevići ponosni i da daju punu podršku Andriji Mandiću.


Građani Srbije oslobođeni putarina kroz Sjevernu Makedoniju od 15. juna do 15. avgusta – Borba\nGrađani Srbije oslobođeni putarina kroz Sjevernu Makedoniju od 15. juna do 15. avgusta\nMinistar zdravlja Sjeverne Makedonije Venko Filipče sastao se danas u Beogradu sa srpskim kolegom Zlatiborom Lončarom i najavio da će Vlada Sjeverne Makedonije donijeti odluku u znak zahvalnosti zbog donacije vakcina da svi građani Srbije koji putuju kroz Sjevernu Makedoniju budu oslobođeni plaćanja putarine od 15. juna do 15. avgusta.\nMinistri zdravlja Srbije i Sjeverne Makedonije razgovarali o nastavku saradnje u borbi protiv korona virusa.\nFilipče se zahvalio u ime makedonskih vlasti i građana bratskom srpskom narodu za značajnu donaciju vakcina.\nKako je naveo, zahvaljujući donaciji koju su organizovali ministar Lončar, premijerka Ana Brnabić i predsjednik Srbije Aleksandar Vučić započet je proces vakcinacije u Sjevernoj Makedoniji.\nIstiče da su sada vakcinisani svi medicinski radnici u toj zemlji i zahvalio se i na tome što je Srbija širom otvorila vrata da budu vakcinisani i makedonski građani u Srbiji.\n“Vakcinacija i situacija oko korone je prioritet”, kazao je Filipče i dodao da je sa Lončarom razgovarao i o dogovorenoj saradnji sa Institutom Torlak.\nPrecizira da će taj Institut u narednom periodu biti partner Sjevernoj Makedoniji i ističe da će ta saradnja biti potrebna u dužem vremenskom periodu jer, kako kaže, pandemija neće stati, a vakcina će postati sezonska.\nLončar je istakao da je saradnja, posebno u doba pandemije virusa korona, neophodna i naveo da se sa makedonskim kolegom čuje i na nedeljnom nivou kada razmjenjuju iskustva neophodna za zdravlje građana.\n“Korona virus ne zna za granice i zato i mi moramo da se ponašamo kao da granice ne postoje”, istakao je Lončar na zajedničkoj konferenciji za novinare.\nNeizbježna tema i današnjeg sastanka bila je situacija u vezi virusa korone i vakcinacija, kazao je Lončar i dodao da su razgovarali i o nonkovid pacijentima i kako da njih na što bolji način medicinski zbrinu.\nKaže da su dogovorili dalju saradnju između stručnjaka Sjeverne Makedonije i Srbije sa ciljem da se sačuva državno zdravstvo i da nijedna zemlja ne dođe u lošu situaciju.\nNa pitanje o vakcinaciji makedonskih građana u Srbiji, Lončar kaže da je moguća za sve koji iz raznih razloga borave u našoj zemlji.\n“Za sve građane Sjeverne Makedonije koji imaju razloga da borave ovdje izlazimo u susret iz razloga što ovo ne rešava jedna država u okviru svojih granica i zato što smatramo da što bude bolje komšijama, biće bolje i nama”, kaže Lončar.\nDodaje da je princip da građani Sjeverne Makedonije koji su vakcinisani u Srbiji i drugu dozu dobiju u našoj zemlji, ali da može da se dogovori i ako je lakše da te doze za drugu vakcinu se ustupe Sjevernoj Makedoniji i da se na taj način omogući revakcinacija u toj zemlji.\nMinistar zdravlja kaže i da je u Srbiji do sada vakcinisano nešto manje od 15.000 građana Sjeverne Makedonije.\nUpitan da li mogu da dođu makedonski građani koji nemaju boravak u Srbiji da se ovdje vakcinišu, Lončar kaže da je za sada moguće jedino preko portala eUprave.\n“Za one koji nemaju ništa sa Srbijom, a žele da se vakcinišu, moguće je jedino preko portala eUprave. Nemojte kretati ako nema nikakvog osnova i ako niste provjerili postoji li mogućnost. Dakle, jedino preko portala ili ako budemo pravili opet vakcinaciju stranih državljana bez zakazivanja”, kazao je Lončar, a prenio Tanjug.\nSrbija: Još 2.965 slučajeva koronavirusa, preminule 32 osobe\nBivši predsjednik Estonije traži da se Rusima zabrani ulazak u Evropu\nDragišaovcešiša komentariše 4 sedmice ago\nHrvati nam nenaplatiše cestarinu u oluji, nisu kažnjavali ni kršenje saobraćajnih propisa koje su pobegulje namerno pravili.


Bregzit – Odbrojavanje je počelo - Progovori o pregovorima\nManevarski prostor britanske strane je znatno suženiji usled domaćih podela i sve glasnijeg zahteva za drugim referendumom. Ključni kontraargument hard Bregzit struje svim pobornicima drugog referenduma je logička zamka u koju potonji upadaju. Zagovornici tvrdog Bregzita tvrde da bi održavanje novog glasanja vodilo opasnom začaranom krugu gde bi svaka strana zahtevala novi referendum dok ne postignu željeni ishod. Šta više, trebalo bi prvo ispoštovati volju većine koja je već jednom glasala za izlazak iz Unije. Sa tim i takvim argumentima, uprkos svim podelama oko hard i softBregzita, tabor za izlazak je i dalje u prednosti. Sve ankete i dalje ukazuju da bi velika većina glasala isto kao i 2016. (oko 90 posto), a još veći procenat da treba ispoštovati demokratsku volju građana koja je već iskazana!


Članci poređani po datumu: utorak, 09 januar 2018\nIgrači Borca, Krupe i Radnika na Robijevom spisku!\nNovi selektor Bosne i Hercegovine saopštio širi spisak od 28 fudbalera, koji će predstavljati "zmajeve" na američkoj turneji.\nVoće pred cvjetanjem ? /VIDEO/\nNatprosječno toplo vrijeme , neuobičajeno za januar zabrinulo je podmajevičke voćare.\nNajviša priznanja za Nikolića, Pavića, Mićića i Kusturicu /VIDEO/\nPredsjednik Republike Srpske Milorad Dodik odlikovao je bivšeg predsjednika Srbije Tomislava Nikolića Ordenom Republike Srpske na lenti za naročite zasluge u razvijanju saradnje i političkih odnosa između Srbije, Republike Srpske i drugih država, kao i za izuzetan doprinos u afirmaciji i poslijeratnom razvoju Srpske.\nProslavljena krsna slava Srpske i zavjetna slava Vojnog hrama /VIDEO/\nU vojnoj crkvi u Bijeljini danas je lomljenjem slavskog kolača proslavljena krsna slava i Dan Republike Srpske, kao i zavjetna krsna slava Spomen-hrama Svetog mučenika kneza Lazara i svih svetih mučenika srpskih.\nSvečanim defileom obilježen Dan Republike /VIDEO/\nU Banjaluci svečani defile povodom obilježavanja 9. januara - Dana Republike Srpske.\nSrećan ti rođendan, Republiko! /VIDEO/\nRepublika Srpska slavi 26. rođendan! Republika Srpska je osnovana 9. januara 1992. godine kao Republika srpskog naroda u BiH.\nPremijera filma "Kod prijateljstva" u četvrtak u Bijeljini\nPremijera dokumentarnog filma o životu mladih pokoljenja Rusije i Republike Srpske pod nazivom "Kod prijateljstva" biće organizovana u četvrtak, 11. januara u Bijeljini.\nMladi socijaldemokrati proslavili 26. rođendan Srpske /VIDEO/\nU Bijeljini su danas, povodom Dana Republike, Mladi socijaldemokrati položili vijenac na spomenik borcima poginulim u odbrambeno-otadžbinskom ratu i dijelili "Pasoš Republike Srpske" građanima na Trgu kralja Petra Prvog Karađorđevića.\nNa prelazu Rača uhapšen narko-diler\nNa graničnom prelazu Rača danas je uhapšen državljanin BiH za kojim je Federalna uprava policije raspisala potragu zbog neovlašćene proizvodnje i stavljanja u promet droga.


Rusija - Novosti dana - 02.03.2020 | Sputnjik Srbija\nU Moskvi su hospitalizovane 24 osobe koje su bile u kontaksu sa Rusom, koji je zaražen koronavirusom, saopštio je gradonačelnik Moskve Sergej Sobjanin.\nSAD ukinule sankcije dvema ruskim kompanijama\nAmerika je skinula sankcije dvema ruskim kompanijama zbog isporuka Severnoj Koreji, saopštilo je Ministarstvo finansija SAD.\nUtakmica UEFA Superkupa će prvi put biti održana u Rusiji\nMeč UEFA Superkupa u 2023. godini će biti održan u Kazanju , navodi se na sajtu UEFA.\nU Rusiji zabeležen još jedan slučaj oboljenja od koronavirusa\nU Rusiji je potvrđen još jedan slučaj koronavirusa kod osobe koja se krajem februara vratila iz Italije, saopštio je operativni štab.\nUoči ključnog dolaska Erdogana u Moskvu Kremlj poručuje: Rusija neće popustiti\nKremlj krajnje zabrinut odnosom prema Sputnjiku u Turskoj\nRusija je izuzetno zabrinuta akcijama protiv ruskih medija u Tursko, uključujući Sputnjik, i nada se da njihov rad neće biti suočen sa bilo kakvim ograničenjima, izjavio je portparol predsednika Rusije Dmitrij Peskov.


ХЕТ пребацио још 20 000 Херцег телевизији по Лукином налогу!? - Небојша Вукановић инфо – Требиње\nDa je Luka Petrović skriveni vlasnik i urednik Herceg televizije iz sjenke, o čemu sam ranije detaljno pisao, potvrđuje i nova odluka Uprave HET-a, da izdvoji i uplati skoro 23 000 maraka (19 500 bez PDV-a, ili 22 850 KM sa PDV-om) na račun Herceg televizije za usluge propagande i reklamiranja!?\nHET se nalazi u očajnoj situaciji, možda i najtežoj u svojoj istoriji, posluje sa milionskim gubicima, radnicima se ne uplaćuju doprinosi, ukinuta je ili smanjena stimulacija a regres se isplaćuje u ratama. Uprkos haosu i velikim problemima, kreditima koji se uzimaju za tekuću likvidnost, HET u finansijskim problemima baca 23 000 maraka na usluge propagande, kako bi se prebacio novac Lukinom novom posrnulom medijskom projektu, kojim formalno upravljaju Vladan Mastilović i Hadži Đorđe Bjelaković!\nUgovor je nezakonito sklopljen netransparentnim postupkom, namještenim konkurentskim zahtjevom sa jednim ponuđačem, a postavlja se logično pitanje šta će HET-a bilo kakva propaganda i reklamiranje kada Elektroprivreda ima monopol na proizvodnju i prodaju!? Da li će HET nakon propagande i promocije na Herceg televiziji proizvesti i prodati više struje u odnosu na TE Gacko ili HE Višegrad?\nBacanje novaca na propagandu i krpljenje bazena u velikoj krizi, kada se nema novaca za plate i osnovne potrebe, je suludo i jasno je da se radi o zloupotrebi koja ima za cilj da pomogne propali Lukin medijski projekat i partijsku televiziju koja je skupa igračka a nema nikakav uticaj u javnosti. Ranije sam pisao, a to je tema sudskog spora sa Lukom, da su sva javna preduzeća i ustanove koje kontroliše SNSD izdvajali i uplaćivali po zadatku gen-seka novac partijskoj televiziji, a postavlja se logično pitanje zašto sredstva nisu uplaćena dok Mastilović i Bjelaković nisu po nalogu Luke kupili jedinu televiziju u Hercegovini?\nP.S. Radovi na Petrovića, pardon Kukurića vrtovima, idu planiranom dinamikom, uključene su sve dvorske kompanije, luksuzni restoran na Trebišnjici će uskoro biti otvoren, a ostaje da se vidi hoće li HET i Elektroprivreda Srpske pomagati menadžera Mastilovića izdašnije nego kao vlasnika Herceg televizije?\nŠarović novi predsjednik SDS-a


Počela gradnja nove saobraćajnice Novi Beograd-Surčin - Izazov\nPočela gradnja nove saobraćajnice Novi Beograd-Surčin\nRadio-televizija Srbije\t 31. marta 2021. 11:45\nAleksandar Vučić je tokom obilaska gradilišta rekao da će se saobaćajnicom Novi Beograd-Surčin skratiti izlaz na auto-put "Miloš Veliki" za oko 10 kilometara.\nVučić je napomenuo da je rok za izgradnju saobraćajnice 18 meseci i zatražio od predstavnika kineskog izvođača CCCC, ako mogu, da ubrzaju realizaciju i završe posao malo ranije.\nPočetku radova prisustvuju i premijerka Ana Brnabić, ministar građevinarstva Tomislav Momirović, ambasadorka Kine Čen Bo, direktor "Koridora Srbije" Aleksandar Antić, direktor "Puteva Srbije" Zoran Drobnjak, gradonačelnik Beograda Zoran Radojičić, zamenik gradonačelnika Goran Vesić, i predsednik opštine Novi Beograd Aleksandar Šapić.\nPredsednik je u razgovoru sa ambasadorkom Čen Bo rekao da sutra planira da obiđu zajedno radove i na deonici autoputa Preljina-Požega.\nKomercijalni ugovor za deonicu Novi Beograd-Surčin, čija je dužina 7,9 kilometara, potpisan je sa kompanijom "Čajna komjunikejšns konstrakšn kompani" (CCCC), a njegova vrednost je 70,5 miliona evra.\nTa deonica auto-puta "Miloš Veliki" je građevinski veoma zahtevna, jer prolazi kroz naseljeno područje. Kada ova deonica bude završena, vozači će moći da se uključe iz Vojvođanske ulice i Jurija Gagarina na Novom Beogradu.\nŠta će sve biti izgrađeno na novoj saobraćajnici\nSaobraćajnica Novi Beograd-Surčin ima veliki značaj za stanovnike centralnog dela Beograda, jer će im omogućiti da direktno pristupe auto-putu "Miloš Veliki" umesto da kao sada do njega dolaze preko auto-puta Beograd-Zagreb.\nNajavljeno je da će uz trasu ove saobraćajnice biti izgrađene biciklistička i pešačka staza.\nDeonica Novi Beograd – Surčin predstavljaće deo auto-puta "Miloš Veliki" i funkcionalnu vezu sa Gradom Beogradom. Ova deonica čini polaznu deonicu auto-puta od Beograda do granice sa Crnom Gorom i vezu Beograda sa auto-putem "Miloš Veliki".\nGradska magistralna saobraćajnica Novi Beograd – Surčin projektovana je za brzinu kretanja vozila od 80 kilometara na čas.\nPredviđene su po tri trake, razdelni pojas od pet metara, pešačcke staze širine po dva metra i bankine. Na trasi će biti tri mosta, jedan most-kanal i jedan nadvožnjak.\nNa samom početku trase gradske magistralne saobraćajnice predviđena su uključenja iz dve ulice na Novom Beogradu, a dalje put vodi kroz ravnicu ka prvoj petlji, odnosno čvoru "Surčin 1", tipa "poludeteline". Kraj ove deonice je kod sledeće "velike petlje" u Surčinu, posle koje počinje auto-put "Miloš Veliki".\nProjekat je uradio Saobraćajni institut CIP.\nEKOLOGIJA JE PROBLEM PRVOG SVETA: Premijerka o protestima…\nPOGAČAR SE NIKADA NIJE SREO SA VUČIĆEM: Premijerka Ana Brnabić o…\nNEČUJNE MOLITVE: Kajoko Jamasaki o prvoj antologiji japanskog eseja na…\nŽIVOT POSVEĆEN BORBI ZA PRAVDU: Šta je Remzi Klark, iskreni prijatelj…\nINTERVJU Tatjana Matić: Trebaju nam novi izborni zakoni, predložićemo…\nMANASTIR VISOKI DEČANI I NJIHOV IGUMAN U OPASNOSTI: Postali predmet…\nEVROPSKOJ UNIJI SE ŽURI: Lajčak tvrdi da je sporazum Beograda i…\nALBANCI KRIJU ISTINU O DEČANIMA: Stiže odgovor na sraman potez…\nHOĆE DA ZAMASKIRAJU PRAVU ISTINU O DEČANIMA: Kancelarija za KiM o…


Ruski ministar odbrane Sergej Šojgu posetio je Siriju kako bi, prema instrukcijama predsednika Rusije Vladimira Putina, razgovarao sa sirijskim predsednikom Bašarom el Asadom, saopšteno je iz ruskog Ministarstva odbrane.\nU saopštenju se navodi da su Šojgu i Asad razgovarali o načinima održavanja stabilnog prekida sukoba u bezbednosnoj zoni Idlib, stabilizovanju situacije u drugim regijama u Siriji i o različitim aspektima vojno-tehničke saradnje u okviru zajedničke borbe protiv međunarodnih terorističkih grupa.\nPutin IZNENADA doputovao u Siriju: Sastao se sa Asadom\nŠojgu i Asad razgovarali su i o ruskoj humanitarnoj pomoći sirijskom narodu, koji pati usled sankcija Zapada, kao i o učešću ruskih stručnjaka u obnavljanju sirijske ekonomije, javio je TASS.\nAvion u kojem se nalazio ruski ministar pratili su avioni "suhoj-35S" Vazdušno-kosmičkih snage Ruske Federacije, kako bi mu pružili zaštitu u vazdušnom prostoru Sirije.\nŠojgu je poslednji put posetio Damask 19. marta prošle godine, kada je Asadu preneo poruku ruskog predsednika, a sadržaj poruke nije objavljen.


Održan 34. Beogradski maraton | Restart Magazin\nRumun Silviu Stojka i domaća atletičarka Nevena Jovanović, pripadnica specijalnih jedinica Vojske Srbije, pobednici su 34. Beogradskog maratrona, a prvi kroz cilj u polumaratonu prošli su srpski takmičari Olivera Jevtić i Milan Mitrović.\nNa maratonu, održanom pod sloganom “Bez barijera”, učestvovalo oko 5.000 takmičara, javlja FoNet, a znak za start trke ispred crkve Svetog Marka u nedelju u osam časova dali su predsednica počasnog odbora Maratona ministarka Darija Kisić Tepavčević, gradonačelnik Beograda Zoran Radojičić i član Kriznog štaba Predrag Kon zajedno sa direktorom maratona Dejanom Nikolićem.\nStojka je stazu dugu 42.195 metara pretrčao za 2.34, 43, ispred srpskog atletičara Marka Rankovića (2.37,15) i Grka Nikolaosa Santisa (2.48,52).\nNevena Jovanović je prošla kroz cilj sa vremenom 3.12, 27.\nU konkurenciji polumaratonki Olivera Jevtić trčala je do cilja 1.17,47, drugo mesto osvojila je Mađarica Katalin Kovač (1.18,58), a treće domaća atletičarka Biljana Cvijanović (1.24,31).\nU muškoj konkurenciji pobedio je Milan Mitrović (1.09,367), ispred Kenijca Stenlija Kiprutija (1.11,49) i Alima Imamovića iz Bosne i Hercegovine (1.12,39), javlja RTS.\n← Svet zavisi od vakcina iz Indije\nSasoli se založio za ulazak zemalja Zapadnog Balkana u EU →


Psiholog Kimberli Vilson kaže da je uobičajena greška koju ljudi prave kada žele da poboljšaju svoju ishranu je to što odjednom menjaju previše toga, prenosi Večernji list.\n– Možete, na primer, običnu testeninu da zamenite integralnom, ili testeninu poslužiti sa porcijom ribe – kaže ona.\n– Hranom se možemo odvratiti od loših osećanja, ali ti efekti su obično kratkotrajni i mogu da imaju druge negativne posledice. Za dugoročno bolje raspoloženje trebalo bi razmisliti o hranjivim supstancama koje bi mozgu bile potrebne da bi dobro funkcionisao – objasnila je za Vilson za Metro.\nPrevious articleMuškarac ismevao devojku na sastanku, pa je usledilo… (VIDEO)\nNext articleSombor: Počela zamena starih sijalica led osvetljenjem


Beta 6. decembra 2017. 17:45\nMinistar poljoprivrede Srbije Branislav Nedimović izjavio je danas da će budžet za poljoprivredu u 2018. godini iznositi 44 milijarde dinara, što je kako je naveo, za 5,2 milijarde (11,8%) više nego ove godine.\nNedimović je na Radio-Televiziji Vojvodine ocenio da povećanje budžeta za više od deset odsto pokazuje da je poljoprivreda prioritet.\n„Dobili smo pet milijardi više u odnosu na ovu godinu. Sa jedne strane, nisam zadovoljan tom cifrom jer postoji više potreba ali moram biti zadovoljan zbog konstantnog rasta budžeta za poljoprivredu“, rekao je ministar.\nOn je naveo i da je ovogodišnji agrarni budžet realizovan 83 odsto, a očekuje da do kraja godine taj procenat dostigne i 96 odsto.\nNedimović je dodao i da će prioriteti Ministarstva poljoprivrede 2018. godine biti razvoj sistema za navodnjavanje, otvaranje nacionalne referentne laboratorije i laboratorije za kontrolu bezbednosti hrane.\nEuroaktiv o Kini na Balkanu\nHrvatski poslodavci: Srbija nas prešišala, potrebne hitne…


Poljoprivrednici nezadovoljni najavljenom pomoći države | Kamatica\nPočetna > vest > Poljoprivrednici nezadovoljni najavljenom pomoći države\nPoljoprivrednici nezadovoljni najavljenom pomoći države\nTekst objavljen: 17.04.2020 17:00\nPoljoprivrednici u Srbiji ocenili su da je najavljena suma pomoći iz državnog paketa mera za ublažavanje posledica pandemije virusa kovid-19 od 2,6 milijardi dinara ili oko 22 miliona evra simboličan iznos koji im neće mnogo značiti\nPredsednik Upravnog odbora Nezavisne asocijacije poljoprivrednika Srbije Jovica Jakšić rekao je da je to "smešan iznos".\n"Još gore će biti ako ta suma bude podeljena podjednako na oko 430.000 registrovanih domaćinstava kao što se to radi sa subvencijama", rekao je Jakšić.\nDodao je da se tek trećina njih, odnosno oko 120.000 do 15.000 aktivno bavi poljoprivredom, a ostali daju zemlju u najam i dobijaju 4.000 dinara po hektaru."Ako tako budu delili ovu pomoć to je bacanje para" rekao je Jakšić.\nPrema rečima stručnjaka za poljoprivredu Milana Prostrana kolika je državna pomoć može se zaključiti kada se uporedi sa iznosom budžeta za poljoprivredu za ovu godinu od oko 440 miliona evra.\n"Ni jedan novac uložen u poljoprivredu nije bačena para, ali poljoprivrednicima bi bolje bilo da dobiju subvencije na vreme umesto što mesecima kasne", rekao je Prostran.\nIstakao je da se "država seti poljoprivrede samo kada je stani-pani i treba brašna, ulja, šećera". Najteže je, kako je rekao, malim gazdinstvima koja čine 80 odsto tog sektora jer nisu kreditno sposobna, a i ne vole da se zadužuju zbog velikog rizika, pa kada subvencije kasne nemaju čime da plate troškove setve, a Srbija ima dva miliona hektara koje treba obraditi.\nProstran je rekao da treba povećati direktna davanja iz budžeta sa 4.000 dinara na bar 10.000 dinara i sada u uslovima pandemije naći način da se otvore pijace da bi poljoprivrednici mogli da prodaju ono što uzgajaju u plastenicima.\nPoljoprivrednici od pomoći iz paketa mera Vlade Srbije neće moći, kako je rekao agroekonomista Miladin Ševarlić da natoče ni rezervoar goriva jer će po gazdinstvu dobiti nešto više od 50 evra."Poljoprivreda je od 2012. godine do danas izgubila oko 900 miliona evra jer se ne poštuje zakon da budžet za tu granu mora da iznosi pet odsto u ukupnom budžetu", ukazao je Ševarlić.\nDodao je da podsticaji u agraru čine svega nešto više od tri odsto ukupnog budžeta odnosno 345 miliona evra, a sa ovom pomoći će se povećati na oko 3,3 odsto.\npoljoprivrednici nezadovoljni poljoprivreda poljoprivrednici pomoć države mere Vlade Srbije


Početkom sedmice stabilizacija vremena – Info Centar Juga\nPočetkom sedmice stabilizacija vremena\nObilne padavine juče su ponovo pogodile veći deo zemlje, pojedina beogradska naselja su poplavljena, kao i severni deo Srbije, a ni danas nas ne očekuje bolje vreme. Prema izveštajima RHMZ-a, danas je cela teritorija Srbije pod žutim meteo alarmom, što znači da vreme potencijalno može biti opasno. Vremenske pojave koje su prognozirane nisu neuobičajene, ali je potreban oprez.\nUmereno do potpuno oblačno, u većem delu Srbije suvo, samo u Pomoravlju i na zapadu Srbije ponegde kiša, a na jugozapadu i lokalni pljuskovi sa grmljavinom, navedeno je na sajtu RHMZ-a, a prenosi Kurir.\nIzgledi vremena za Srbiju u narednih sedam dana do 7. jula: Veći deo perioda pretežno sunčano, samo u nedelju i ponedeljak u planinskim predelima uz lokalni razvoj oblačnosti retka pojava pljuskova sa grmljavinom. Temperatura u postepenom porastu, u nedelju i ponedeljak ispod, a zatim oko i malo iznad proseka za ovo doba godine koji iznosi od 25 do 28 C.\nPodsetimo, najdramatični prizori uzrokovani velikom količinom padavina koje su u kratkom vremeskom roku pogodile zemlju zabeleženi su u petak u više beogradskih opština i vojvođanskih mesta. Jaka kiša padala je kako u centru prestonice, tako i u obodnim krajevima grada poput Barajeva, Grocke, Rakovice. U Vojvodini je nevreme pogodilo Novi Sad, Suboticu, a kiša je padala i na severu Šumadije.\nPod sloganom „Da pravo svako-dete uživa lako“ brojnim aktivnostima u Medveđi obeležena dečija nedelja


BalkanMagazin :: Nemačka lane opet imala najveći suficit platnog bilansa\nutorak, 25. februar 2020 08:45\nSuficit tekućeg nemačkog platnog bilansa robe, usluga i investicija je iznosio oko 293 milijarde dolara\n(ilustracija, proizvodnja Folksvagena: Nemački višak platnog bilansa povećan u odnosu na 2018. za 16 milijardi evra i dostigao 7,6 posto bruto domaćeg produkta)\nNemačka je lane opet imala najviši suficit platnog bilansa na svetu, čak četvrti put uzastopno, saopštio je poznati minhenski ekonomski institut Ifo. To će, kako se najavljuje, izazvati ponovo kritike fiskalne politike vlade Berlinu.\nPrema proceni IFO, koju prenosi AP, suficit tekućeg nemačkog platnog bilansa roba, usluga i investicija je iznosio oko 293 milijarde dolara. Na drugom mestu je Japan sa suficitom od 194 milijarde.\nIspred fabrike BMW: Nemačka je svetski lider u proizvodnji automobila\nMeđunarodni monetarni fond (MMF) i Evropska komisija već nekoliko godina traže od Nemačke, čija ekonomija je najveća u Evropskj uniji, da više podrži domaću tražnju i uvoz kako bi se smanjile globalne ekonomske neravnoteže i stimulisao rast drugih zemalja. I američki predsednik Donald Tramp je od dolaska na vlast više puta kritikovao preteranu eksportnu snagu Nemačke.\nGlavni uzrok visokog viška u nemačkom tekućem platnom bilansu jeste činjenica da se mnogo više nemačkih produkata prodaje u svetu nego što se tuđi produkti uvoze. Ekonomista iz Ifo Kristijan Grim (Christian Grimme) je precizirao da je nemački višak platnog bilansa povećan u odnosu na 2018. za 16 milijardi evra i dostigao 7,6 posto bruto domaćeg produkta (BDP).\n"Porast izvoza u Sjedinjene Države usled izrazitog slabljenja evra, kao i u Britaniju, usled izvesnog tamošnjeg oporavka tražnje, učinili su da je nemački izvoz opet naglo skočio u drugoj polovini godine", dodao je Grim. Istovremeno, uvoz je veoma malo povećan usled recesije koja je počela da se oseća u nemačkoj industriji.


Illawarra Flame: Net-zero fibro kuća za budućnost - Gradjevinarstvo.rs\nIllawarra Flame: Net-zero fibro kuća za budućnost\n19.08.2013. | Gizmag\nGrupa studenata sa Univerziteta Volongong (University of Wollongong) uzeo je tipičnu australijsku „fibro kuću“ i opremio je sa tehnologijom koja uključuje solarne panele, sisteme kontrole klime i energetski sistem monitoringa. Krajnji rezultat, nazvan Illawarra Flame (Ilavara plamen), je net-zero kuća koja nudi potencijalnu polaznu osnovu za transformaciju mnogih sličnih objekata u nisko-energetske domove.\nZa neupućene, termin fibro kuća, koji se koristi u žargonu, se odnosi kako na kuće koje su izgrađene pomoću ploča na bazi azbesta, koje su sada zabranjene iz bezbednosnih razloga, tako i na ploče na bazi celuloze koje su nasledile azbesne.\nZa fibro kuću se obično misli da je veoma energetski neefikasna, pa je za njenu transformaciju u modernu net-zero kuću - tj. kuću koja ne zahteva dodatnu energiju osim one koju sama proizvede, kao i kuću koja ne emituje ugljenik - potrebno nešto više od jednostavnog postavljanja nekoliko solarnih panela na krov.\nTreća spavaća soba kuće je pretvorena u otvorenu dnevnu sobu sa trpezarijom, dok su postojeće kupatilo i vešarnica zamenjeni sa prefabrikovanim jedinicama koje funckionišu slično, ali efikasnije. Dodatna jedinica je dodata na spoljašnji zid ove spavaće sobe kako bise povećao korisni prostor, a krov je opremljen sa prozorima koji povećavaju nivo prirodne svetlosti i ventilaciju.\nPored toga, svi prozori na kući su zamenjeni sa novim, energetski-efikasnim prozorima, a celokupna kuća je izolovana sa modernom izolacijom. Reciklirano lokalno drvo iz srušenih kuća je takođe korišćeno pri izgradnji.\nElektrična energija kuće se dobija iz krovnog solarnog sistema od 9,4KW, koji se zaporavo sastoji od dva različita vrsta panela: tankofilmi CIGS paneli se nalaze na južnoj i severnoj strani krova kako bi zarobili slabiju sunčevu svetlost, dok je poli-kristalna fotonaponska mreža smeštena direktno na vrhu korva radi postizanja maksimalne efikasnosti pri optimalnom položaju sunca.\nKućni klimatizacioni sistem kombinuje fotonaponski termalni (PVT) vazdušni sistem, kao i termalnu masu od fazno promenljivih materijala (PCM materijala), kako bi se obezbedilo i grejanje i hlađenje, i postigao net-zero nivo.\nPVT sistem funkcioniše tako što jednostavno pretvara sunčevu toplotu u toplotnu energiju za zagrevanje kuće. PCM jedinica je malo složenija, pošto ona prihvata relativnu hladnoću iz spoljašnjeg vazduha tokom noći i čuva je (obično u materijalima kao što su parafin ili slani hidrati) dok ne svane. Ovaj hladni materijal se zatim ispušta tokom dana kako bi hladio dolazni topao vazduh.\nDodatne mere uštede energije uključuju LED osvetljenje, kao i zgodni prekidač koji omogućava snabdevanje energijom samo najosnovnijim uređajima. Sistem upravljanja kućom pruža finu kontrolu nad pojedinim sistemima za uštedu energije, i omogućava stanarima da prate potrošnju energije.\nKišnica se sakuplja sa krova i skladišti u rezervoaru od 2,4 kubna metara, i koristi se za navodnjavanje i za potrebe pranja odeće. Sistem sive vode, koji filtrira upotrebljenu vodu kroz sloj trske i peščani filter, dopunjuje vodonezavisnost kuće.\nI na kraju, kuća Illawarra Flame sadrži zanimljivi akvaponični sistem u kome se gaji ujedno i povrće i jestive vrste slatkovodnih riba.\n„Ribe u akvarijumu proizvode azotni otpad koji se periodično ispumpava u leje cveća oko kuće“, objašnjava tim studenata. „Biljke uklanjaju hranljive materije, ostavljajući visoko kvalitetnu vodu koja se zatim vraća u akvarijum. Ovo stvara veliku količinu hrane u odnosu na ekološki uticaj sistema, uz korišćenje mnogo manje vode.“\nBilo je potrebno preko godinu dana za projektovanje i izgradnju kuće Illawarra Flame, gde je nakon toga prijavljenja na učešću za kinesko takmičenje Solar Decathlon, koje je održano početkom ovog meseca. Kuća je olako osvojila prvo mesto, sa osvojenih 957,6 od maksimalnih 1.000 bodova, što je najveći broj bodova dodeljeno ikada u bilo kom takmičenju Solar Decathlon.\nPosle toga kuća je mukotrpno rasklopljena i vraćena iz Kine, i trebalo bi da bude trajno postavljena u okviru Istraživačkog centra za održivu gradnju (Sustainable Buildings Research Center) Univerziteta Volongong.\nSolarni fotonaponski sistemi Sistemi grejanja, ventilacije i klimatizacije Izgradnja zgrada, drugih objekata ili njihovih delova Projektovanje


NDNV: Niko ne zaslužuje titulu najboljeg gradonačelnika u Vojvodini | Autonomija\nNDNV: Niko ne zaslužuje titulu najboljeg gradonačelnika u Vojvodini\nVojvodina je sumorna i oronula\nNezavisno društvo novinara Vojvodine (NDNV) saopštilo je danas da je istraživački projekat o lokalnim samoupravama pokazao da niko ne zaslužuje da bude progalšen najboljim gradonačelnikom ili predsednikom opštine u Vojvodini.\nPredstavnici NDNV-a su na konferenciji za novinare kazali da su lokalne vlasti u ovoj pokrajini posle lokalnih izbora u maju 2012. godine uglavnom bile zauzete zauzimanjem “fotelja”, zatim “preletanjima” iz stranke u stranku, kao i “prekomponovanjima” lokalnih vlasti, ali ne i opštim dobrom građana u njihovim lokalnim samoupravama.\nIstraživačica Žužana Serenčeš kazala je da je slika današne Vojvodine “veoma sumorna” i da je ova pokrajina devastirana.\n“Potpuno oronula privreda, ljudi koji veoma teško žive, partokratija…, to je slika današnje Vojvodine”, navela je Serenečeš.\nPrema njenim rečima, gradovi poput Sombora i Vrbasa, koji su nekada bili veliki industrijski centri, danas su „prava privredna zgarišta“.\n„U pojedinim vojvođanskim gradovima i opštinama broj zaposlenih i nezaposlenih je izjednačen, a u nekima je više nezaposlenih nego zaposlenih. Zapošljavanje ide po partijskim kriterijumima, stručnost i kompetentnost se ne uvažavaju, lokalne administracije su predimenzionisane“, kazala je Žužana Serenčeš.\nOna je dodala da je veoma primetan i proces „tanjenja“ multietničkog karaktera Vojvodine, jer se broj pripadnika nacionalnih manjina smanjuje četiri puta brže nego broj pripadnika većinske srpske nacije.\nŽeljko Bodrožić, član komisije koja je donela odluku da ne izabere najboljeg gradonačelnika u Vojvodini, rekao je da ovaj projekat treba da se nastavi, jer je postavio dobre istraživačke temelje i veoma dobru metodologiju za novinarska istraživanja.\nProjekat „Mediji i lokalne samouprave“ NDNV je sproveo uz podršku američke fondacije „Braća Rokfeler“ (Rockefeller Brothers Fund).\nIstraživanja u 45 lokalnih samouprava sprovelo je 17 novinara-istraživača, a tekstovi su objavljeni na www.autonomija.info i www.najgradonacelnik.org.\nNovinar agencije Beta Darko Šper iz Novog Sada danas je dobio priznanje za najboljeg novinara-istraživača u okviru projekta Nezavisnog društva novinara Vojvodine (NDNV) „Mediji i lokalne samouprave“.\nŠper je bio jedan od 17 novinara-istraživača koji su bili uključeni u projekat NDNV-a.\nKomisija, koja je trebalo da izabere najboljeg gradonačelnika u Vojvodini na osnovu istraživackih novinarskih tekstova, donela je odluku da niko en zaslužuje to priznanje, i umesto najboljeg gradonačelnika, odlučila da proglasi najboljeg novinara.\nŠper je zahvalio na priznanju i rekao da u današnje vreme treba biti oprezan od koga se priznanje prima.\n“U današnje vreme kada imamo raznorazna priznanja koja dodeljuju raznorazni, ja sam ponosan što mi je baš NDNV uručio ovu nagradu”, rekao je Šper.